Alustatalous ei ole uusi liiketoiminnan organisoitumistapa. Itseasiassa alustojen päälle on rakennettu liiketoimintaa jo vuosikymmenien ajan.\nMicrosoftin Windows 95 on esimerkki ensimmäisistä digitaalisessa ympäristössä alustataloutta harjoittavasta liiketoiminnasta. Tarkoin rajattu ympäristö palveluntarjoajille ja kuluttajille, jota tuettiin vahvan partneriverkoston ja oman tuotekehityksen voimin. Tavoitteena oli luoda monipuolinen ja rakastettava graafinen käyttöliittymä työntekoon, vapaa-aikaan ja kaikkeen sen välille.\nAmazonin mahtimies Jeff Bezos julkaisi vuonna 2002 kuuluisan “Bezos Mandate” -muistion, jonka mukaan Amazonin liiketoiminnan kehitys jatkossa tulee perustumaan rajapintojen käyttöön. Tiimien välinen kommunikaatio ja järjestelmien välinen tiedonvaihto oli sallittua ainoastaan palveluväylien kautta. Melko hyvä strateginen ohjaus kirjakauppiaalle!\n2000-luvun loppupuolella käynnistyi avoimuuden vallankumous. Avoin lähdekoodi, julkisten rajapintojen räjähdysmäinen kasvu ja pilvipalvelut veivät huomion perinteiseltä suljetuilta malleilta. Ymmärrys tiedon tehokkaasta jakamisesta, muokkaamisesta ja yhdistämisestä siivitti uuden digitaalisten liiketoiminta- ja organisoitumismallien muodostumiseen.\nMiten asiakaskokemus liittyy alustatalouteen?\nMuutoksen myötä digitaaliset liiketoimintamallit alkoivat kehittyä perinteisistä lineaarisista liiketoimintamalleista kohti arvonmuodostusverkostoja. Yksittäiset tuotteet ja palvelut kohti alustoja ja ekosysteemejä.\nYksittäisen asiakkaan elinkaaren maksimoimisen sijaan digitaalisille alustoille ominainen ajatusmaailma on maksimoida koko verkoston arvontuotto. Kärjistäen alustat kääntävät katseensa pois yksittäisestä asiakkaasta, jolloin voisi kuvitella asiakaskokemuksen kärsivän. Asia on kuitenkin toisin.\nDigitaalisen alustan tavoitteena on luoda mahdollisimman hyvin toimiva verkosto.\nDigitaalisen alustan orkestroijan ydintehtävänä on mahdollistaa kysynnän ja tarjonnan maksimaalinen kohtauttaminen. Tähän orkestroija tarjoaa muun muassa soveltuvat työkalut, toimintamallit ja säännöt sekä omat myynti- ja markkinointitoimet.\nUseimmiten alustan orkestroijapalkkio muodostuu alustan sisäisistä mikrotransaktioista ja välityskuluista. Tämän myötä yksittäisen kaupan rooli heikkenee ja keskittyy alustan ekosysteemin kokonaisarvon maksimointiin. Useimmiten näissä tapauksissa palvelun käyttöönotto tai osallistuminen alustalle on hinnoiteltu maltillisesti. Tällä pyritään vaikuttamaan alustan houkuttelevuuteen ja verkostovaikutuksen muodostamiseen.\nMitä paremmin eri alustan toimijat toimivat yhteen, sitä suurempi arvo muodostuu alustan osapuolille.\nVerkostovaikutuksen myötä alustan osapuolet vaikuttavat toinen toisiinsa. Mitä enemmän on esimerkiksi mielenkiintoisia palveluntarjoajia, sitä kiinnostuneempia käyttäjät ovat alustasta. Vastaavasti mitä enemmän on käyttäjiä, sitä enemmän palveluntarjoajia liittyy osaksi tarjontaa.\nMäärä luonnollisesti ei ole kaikki kaikessa. Osapuolten houkuttelun myötä osapuolten laatu ja niiden tuoma arvo alustalle alkavat muodostumaan yhdeksi tärkeimmäksi alustan kilpailueduksi pitkässä juoksussa. Tarjoajien osalta tämä tarkoittaa useimmiten avustavien työkalujen kehittämistä, laatukriteerien selkeyttämistä tai houkuttelevien palkitsemismallien muodostamista. Käyttäjien osalta useimmiten kyse on palvelun helppoudesta ja vaivattomuudesta, esimerksi personoinnin tai mielenkiinnon kohteiden nostamisen avulla.\nYhteiset säännöt ja toimintatavat\nDigitaalinen alusta määrittää itse toimintatavan ja säännöt. Alustalla yksinkertaisesti ei voi toimia osapuoli, joka ei näitä täytä tai vähintäänkin matka on hyvinkin lyhyt vilpillisellä toiminnalla. Ne turvaavat osapuolten välistä perustason vaihdantaa, mahdollistaa tasavertaisen kohtelun ja suosii aktiivisia toimijoita. Toki maksetulla mainoksella on oma roolinsa, mutta oikein tehtynä maksettu mainonta on vaihdanta edistävä elementti.\nYhteiset pelisäännöt ohjaavat alustojen toimijoita toimimaan tietyllä tavalla. Hyvin tehtynä säännöt ja toimintatavat ohjaavat laadun- ja asiakaskokemuksen parantamiseen.\nOnko Google Maps paras karttapalvelu? Käytetään sitä.\nAlustoille ominaista on älykkyys käyttää olemassa olevaa ja luoda lisäarvoa asioita yhdistämällä. Asiakkaan näkökulmasta tämä luo mahdollisuuden tuoda osaksi palvelutarjontaa osanen, joka on yleisesti hyväksytty tai paras tapa suorittaa kyseinen tehtävä. Hyvä esimerkki tämänkaltaisesta toimintatavasta on esimerksi Uber, joka käyttää Google Mapsia osana omaa Uber-kokemusta.\nYksi vaikuttavimmista asioista asiakaskokemuksen puolesta on alustojen sisäänrakennettu datavetoinen liiketoimintakehitys. Yksinkertaistetusti kaikki tiedonkeräys, analysointi ja muutostoimenpiteet tähtäävät verkoston hyvinvointiin eli asiakaskokemuksen parantamiseen. API-lähtöisesti (linkki edelliseen postaukseen tähän) rakennettu kokonaisuus mahdollistaa nopeat muutokset ja näin ollen ongelmakohtiin pystytään tarttumaan hanakasti.\nDigitaalinen alusta ja asiakaskokemus kulkevat käsi kädessä. Alusta rakennetaan aina viime kädessä käyttäjille ja asiakaskokemuksen laatu määrittelee hyvin pitkälti alustan menestystä. Mikäli alustat ja alustatalous kiinnostaa, niin katso webinaaritallenteemme:


Kirjasähkökäyrä: Ilona Pietiläinen: Unelmien piilopaikka\nSuomalainen unelma, mökki järvenrannalla, toteutuu Ilona Pietiläisen runsaassa ja rönsyilevässä sisustus- ja rakennusideoita kesäasumiseen kirjassa Unelmien piilopaikka. Kirjan kansi on kaunis ja unenomainen, jossa on vanhanaikaisilla kehyksillä kehystetty vanha maalaistalo ja taustalla lintuaiheinen koriste, mikä löytyy myös kirjan sisäsivustoilta, kuin kirjan punaisena lankana, hyvä Neiti Sievänen. Perhoset sisemmillä kansilehdillä kruunasivat upean ulkoasun.\nPietiläinen rakentaa kirjan alussa miehensä kanssa kesämökin, ulkovessan ja kiipeilymajan pojalle sekä sisustaa kaikki kolme. Näiden lisäksi he laittavat piha-alueen kuntoon. Kaikista on selkeät ohjeet ja kuvia rakennusvaiheista, joka selkeyttää rakentamista. Koska kirjassa rakennettiin uutta, olisin laittanut erilaisen kansikuvan, sillä itse kuvittelin kannen mukaan kirjassa olevan ennemminkin korjausrakentamista. Onneksi Pietiläinen on saanut kirjaansa mukaan ideakuvia useammasta eri kesäasunnosta, myös vanhemmista taloista.\nKirjan suuri koko vaikeuttaa sen säilyttämistä kirjahyllyssä, mutta suuri koko antaa mahdollisuuden kirjan sivujen runsaalle kuvitukselle ja suurille kuville, ehkä kirja olisi kuitenkin lukijaystävällisempi pienemmässä koossa. Kuvitus on todella onnistunut ja kirjaa voi selailla pelkästään katselemalla kauniita kuvia. Toivoin vanhan talon rakennusideoita, koska meillä on ikuisuusprojektina 30-luvun maalaistalo, jota korjaamme huone kerrallaan, enkä edes uskalla mennä katsomaan kellaria, koska maalla on hiiriä, myyriä ja käärmeitä tuollaisissa paikoissa.\nIhastuin Pietiläisen perheen uuteen ulkovessaan, joka oli sisustettu viimeisen päälle. Vessaan kuljetaan puulaituria pitkin, jossa on kaide, jonka esittelin heti miehelleni, että meidän vessaan myös, ettei tarvitse säikkyä käärmeitä matkan varrella. Sain hyvien kuvien ansiosta vastakaikua mieheltäni, joten ehkäpä joku kaunis päivä kuljen pitkin puulaituria vessaan. Sitten kun…\nOttaisin kesäkodillemme myös kirjassa esitellyn kasvihuoneen, joka oli kerrassaan upean kokoinen, eikä siinä kaikki, vaan kasvimaalle oli rakennettu myös isot ja korkeat kasvilavat, joissa jokainen viherpeukalo haluaisi kasvattaa mitä nyt haluaa kasvattaa. Sain kirjasta runsaasti ideoita, joita muokkaamalla ne sopivat myös meidän kesäkotiimme. ****\nIlona Pietiläinen, Unelmien piilopaikka\nDocendo Oy 2013\nKuvat: Ilona Pietiläinen ja vierailukohteiden asukkaat\nLähettänyt Mai Laakso klo 18.40\nAnnika 16. kesäkuuta 2013 klo 13.21\nNiin, eikö ollutkin aivan ihana? ;)\nMai Laakso 16. kesäkuuta 2013 klo 14.07\nIhana kirja, jota voi selailla, mutta ehkäpä sitä olisi voinut kehitellä vielä. Kuvia oli niin paljon, että ei tehnyt mieli lukea tekstiä ollenkaan.\nLeena Lumi 7. heinäkuuta 2013 klo 17.04\nMai, kasvihuonetta minäkin kaipaaan, mutta tmäkin suvi meni taas jonkun ruokakatoksen parissa ja nyt on säilöntäaika ja terassikin pitäisi maalata.\nMinä säilytän isot sisustuskirjat vaakatasossa selkäosa katsojaan päin Ikean olohuoneen hyllyssä, jossa mm. taidekirjoja yms. Ostin tänäkin vuonna sisustus- ja taidekirjoja Saksasta ja Itävallasta.\nMai Laakso 7. heinäkuuta 2013 klo 19.19\nLeena, minä tuskailen noiden isojen kirjojen kanssa, kun niitä näyttää kertyvän koko ajan, vaikka vien kirjoja kirpparille ja lahjoitan ystäväpiirille. Kun joku pyytää kirjan lainaan, sanon aina, että ei tarvitse palauttaa. Sitten on tietysti ne rakkaat kirjat, joita luen uudestaan ja ne pyydän palauttamaan.\nMeidänkin terassi pitää uusia, mutta se jää syksyyn, koska aika kuluu saaressa. Siellä alkaa olla meidän uusi makkari valmis, listat puuttuu, mutta me on muutettu jo sinne nukkumaan. Listat ehtii laittaa ensi kesänä, sillä niitä puuttuu muualtakin talosta.


Level App -projekti\nLevel App. Mikä ihmeen Level App? Nokkelimmat saattavat arvata, että kyseessä on mobiilisovellus. Näin on. Siinä tehdään liikkumisesta hauskaa, nimittäin pelaamisen kautta!\nKun ensimmäisen kerran kuulin, että olisi mahdollisuus olla tuottamassa sisältöä liikuttavan koukuttavaan sovellukseen, tiesin, että tämä projekti on minun juttuni. Samanlaista ei ole ennen toteutettu. Hetkessä meillä oli pienehkö seitsemän hengen ryhmä, joilla oli kaikilla sama ajatus. Uskoimme siihen, että kun liikunta ja pelaaminen yhdistetään, niin kaikkien on helppo nauttia siitä.\nRupesimme ahmimaan taitojen oppimiseen liittyvää aineistoa kuten puuroa – vauhdikkaasti, jotta voimme ruveta hommiin. Teoriatietoa tarvittiin, sillä Level Appissä on kyse taitojen oppimisesta step-by-step eli progressiivisesti vaiheittain. Halusimme myös tietää, mitä taitoja ihmiset tahtoivat oppia. Loimme kyselyn, johon saimme yli 1500 vastausta. Tuntui mahtavalta! Nyt piti vain valita taidot, kuvata ja editoida. Helppoa! Vai onko sittenkään?\nOlemme liikunnanohjaajaopiskelijoita. Se tuli varsin nopeasti selväksi, kun rupesimme leikkimään mediaosaajia. Kameraa laulatettiin onnistuneesti kymmenenä eri päivänä, mutta erityisesti editointi tuotti päänvaivaa. Oli kuitenkin poikkeuksellista huomata, miten ryhmän innostus säilyi läpi projektin huolimatta vaikeuksista. Editoinnista vastaava ryhmäläinen totesi erään vastoinkäymisen jälkeen: “Ai koko homma meni uusiksi? Noh, Iisalmeen on pitkä bussimatka, joten eipä tuo mittää haittaa.”\nEräänä päivänä meidän ollessa kuvaamassa taitoja, joku ehdotti, että kuvataan behind the scenes -materiaalia. Nurkasta eräs turkulainen sivalsi, että eikös sen pitäisi olla behind the skills -materiaalia. Se kuulosti niin hyvältä, että sattuman kautta saimme ryhmällemme nimen, jota olimme yrittäneet keksiä pitkään ja hartaasti.\nHieman ennen vuoden vaihdetta projektimme tuli päätökseen koulun osalta. Olimme saaneet aikaiseksi blogin, useita skillejä eli tuotteita sovellukseen, oman brändin tuotteidemme ympärille ja kosolti mediaosaamista.\nTarina ei pääty siihen. Nyt olemme yhdessä jatkaneet tekemistä ja olemme sitoutuneet tuottamaan lisää sisältöä sovellukseen. Jos haluat seurata meidän touhuja, niin käy kurkkaamassa tuoreimmat kuulumisemme blogistamme. Lopuksi haluan paljastaa reseptin onnistuneeseen projektiin. Tarvitsette pääraaka-aineeksi hyvän idean, lisää joukkoon huumoria ja mausta ruoka motivoituneilla opiskelijoilla.


Scruffy Duck | Netent - Videokolikkopeli - FiKasinot\nScruffy Duck – Arvostelu\nScruffy Duck-kolikkopeliä tehdessä ei huumoria ole unohdettu. Peli sai alkunsa vuonna 2017, kun pelituottaja NetEnt teki humoristisen kolikkopelin, jonka tarina on peräisin ruma ankanpoikanen sadusta. Näin ollen syntyi melko hulvaton kokonaisuus, jossa pääosia näyttelevät sadusta tutut ankat. Ankkaperhe näyttää viettävänsä päiväänsä pienellä lammella, jossa lumpeenlehdet ja osmankäämit rehottavat.\nPelitaulu on rakennettu lammen päälle ja se koostuu viidestä kelasta kolmella rivillä, ja nämä yhdessä muodostavat 25 eri voittomahdollisuutta. Pelille on annettu 96,38% palautusprosentti, joten se ei ole aivan kärkipäätä, mutta pärjää se hyvin vertailua vielä. Pelituottaja NetEnt tunnetaankin yleisesti hyvistä palautusprosenteistaan, joten poikkeusta ei nähdä myöskään tämän virityksen kanssa.\nSymbolit pelissä ovat sadusta tuttuja ja nämä ovat sarjakuvamaisesti piirretty. Pelistä näkee, ettei sitä ole kravatti kaulassa ruvettu tuottamaan, vaan kaikki on tehty huumorilla, eikä turhan pikkutarkkoihin yksityskohtiin ole tällä kertaa panostettu. Pelin symbolit arvomaailmassa heikoimmasta arvokkaimpaan toimivat pelikorttien J, Q, K, ja A. Nämä ovat hauskasti piirrettyjä munia, joista pelikorttien symbolit kuoriutuvat. Tämän jälkeen tulee vuorostaan ankkaperhe. Molemmat ankanpoikaset ovat omina symboleina, sekä äiti ja isä ankka omansa. Näistä siis isä ankka kaikista arvokkain.\nTämän lisäksi pelistä on muutaman erikoistoiminto omilla symboleilla. Nämä alempana erikseen kerrottuna.\nVoit kokeilla ja hassutella peliä ilmaiseksi sivustollamme Pelit-osiossa. Scruffy Duck kolikkopelin löydät myös Chanz nettikasinon valikoimasta, jossa kolikkopeliä voi kokeilla oikealla rahalla.\nPelin maksimipanos on 250€, mutta jo 0,25€ panoksella pääsee pelistä nauttimaan. Lisäksi pelissä on tuttu Autoplay-toiminto, jolloin pelaajan tulee vain valita haluamansa kierrosten määrä, jonka haluaa kolikkopelin automaattisesti käynnistävän. Tämän jälkeen tulee voittolinjalle saada vähintään kolmen symbolin yhdistelmä saadakseen voittoja. Tässä pelaajaa tulee auttamaan Wild-symbolit, jotka tekevätkin pelistä varsin hauskan ja mukaansa tempaavan.\nToiminnon aikana Wild-symboli voi korvata kaikki muut symbolit, paitsi ilmaiskierros-symbolin. Tämä voi ilmestyä mille tahansa keloista, paitsi laajentuessaan se voi ilmestyä vain keloille 1 ja 5. Laajentuessaan se peittää kelan kaikki symbolit, jotka toimivat näin ollen kaikki wildeina. Tämän aika usein saavutetaan pelin suurimmat voitot.\nTämä jättiwild on periaatteeltaan samanlainen kuin laajeneva, eli se korvaa kaikki muut symbolit paitsi ilmaiskierros-symbolin. Jätti Wildin koko on joko 2×2 tai 3×3 ja tämä voi ilmestyä keloille 2, 3, ja 4. Jos symbolista muodostuu voitto, jakautuu se kahdesta yhdeksään wild-symboliksi.\nTämän aikana 2-5 Wild-symbolia ilmestyy satunnaisesti keloille, joten on vaikea arvata, minkä suuruinen voitto on luvassa. Jos Random wild-symboli ilmestyy laajenevan wildin päälle, laajenee wild normaalisti muodostaessaan voiton, mutta jos voittoa ei muodostu, pysyy Random Wild voimassa.\nIlmaiskierrokset aktivoituvat kun kolme Free Spins-symbolia pysähtyy keloille 3, 4 tai 5. Kierrosten aikana pelaajan tulee valita yksi ankka viidestä. Ankat sukeltavat pohjaan ja sieltä noustessaan on yhdellä ankoista jonkin aarre mukanaan.\nNämä aarteet voivat olla seuraavanlaisia:\n15 ilmaiskierrosta, joista saadut voitot kolminkertaistetaan.\n12 ilmaiskierrosta, jolloin pelin heikompi arvoisimmat symbolit ovat poistettu keloilta.\n10 ilmaiskierrosta, jossa jättiwild mukana.\n8 ilmaiskierrosta, jossa Random Wild mukana.\n6 ilmaiskierrosta, näiden aikana ilmestyy kaksi satunnaista erikoistoimintoa.Scruffy Duck-kolikkopelin ilmaiskierrokset aktivoituvat kun kolme Free Spins-symbolia pysähtyy keloille 3, 4 tai 5.\nScruffy Duck-kolikkopeli on kuin rujo veistos, joka on tehty pilke silmäkulmassa. Pelissä ei ole liiemmin ulkoasua lähdetty hieromaan, vaan se on toteutettu hauskasti piirtäen. Äänet pelissä voivat alkaa kypsyttää herkimpiä pelaajia tai vaihtoehtoisesti laiska tahtinen musiikki voi upottaa pelaajan syvälle sohvan uumeniin.\nPeliä kannattaa kokeilla jo pelkästään sen super hauskojen erikoistoimintojen takia, jossa välillä tuntuu käyvän melkoiset arpajaiset. Hauska luomus ilkeästä sadusta, jossa lopuksi paljastuukin ankan olleen joutsen, joten tarina sai taas kerran onnellisen lopun.\nTämän pelin myös löydät Chanz nettikasinolta. Heillä voit varmistaa pelitilisi pankkisi kautta, talletuksen yhteydessä. Näin ollen myös kotiutukset sujuvat nopeasti kun pelitilin varmistaa jo talletusta tehdessä.\nMikäli ankkajahti kiinnostaa muutoin kuin slotissa suosittelemme kokeilemaan ANKKAJAHTI peliä


Kawasaki Z Myös rahoituksella! 750 cm³ 2005 - Kontiolahti - Moottoripyörä - Nettimoto\nTästä varmatoiminen zeta ensi kesäksi! Täydellinen alkuperäinen huoltokirja. Kaikki alkuperäiset paperit löytyy mukaan.\nKawasaki Z Myös rahoituksella!\nTästä varmatoiminen zeta ensi kesäksi!\nTäydellinen alkuperäinen huoltokirja.\nKaikki alkuperäiset paperit löytyy mukaan.\nNettimoto ID 2475127


Sisällön hallinta | Amanda Promotion\nToimitamme Amanda Promotion -telineen mukana ilmaiseksi starttipaketin yrityksesi markkinointimateriaalin mukaista sisältöä, jotta pääset heti hyödyntämään laitetta. Android-käyttöjärjestelmän avulla voit myös laittaa näytölle haluamaasi materiaalia esimerkiksi yrityksesi verkkosivuilta. Näyttöön sisäänrakennetun wifi- ja 3G-yhteyden ansiosta voit julkaista ja päivittää sisältöä kätevästi etänä niin tietokoneelta kuin mobiililaitteeltasikin.\nLuo ja julkaise sisältöä\nSisällönjulkaisun ratkaisuna tarjoamme sisällönhallintapalvelua, johon sisältyy julkaisualusta ja palvelintilaa markkinointisisällön tallentamista varten. Palvelun avulla voit luoda sisältöä valmiiden teemojen mukaan sekä hallinnoida sisällön julkaisemista. Voit esimerkiksi ajastaa sisällön näyttämisen niin, että näyttö sammuu automaattisesti yöksi ja menee uudestaan päälle ennen liikkeesi avautumista. Näin voit jättää näytön päälle koristamaan näyteikkunaasi liikkeen sulkemisen jälkeen kuluttamatta turhaan sähköä öisin. Sisällönhallintapalvelun hinta on 9 euroa/kk.\nUlkoista sisällöntuotanto meille\nJos aika on kortilla ja haluat keskittyä ydinliiketoimintaasi, voit jättää sisällöntuotannon kokonaan asiantuntevan tiimimme käsiin. Markkinoinnin asiantuntijamme toteuttavat toiveitasi vastaavan kampanjan graafisen suunnittelun ja tuotannon sekä toimittavat sisällön valmiina telineeseen. Voimme myös huolehtia sisällön esittämisen monipuolisesta ajastamisesta. Esimerkiksi lounasravintolan tapauksessa sisällön näyttäminen voidaan optimoida niin, että pitkäaikaisena sisältönä näytetään yleistä tietoa, kuten aukioloajat ja mahdolliset lisäpalvelut, esimerkiksi pitopalvelu, viikoittain vaihtuvavana sisältönä pyöritetään viikon lounasruokalistaa ja kunkin päivän menua näytetään vain lounasaikaan.


Kotitalousvähennys - Putkityöt ja LVIA-asennukset | Kuopion Putki & Säätö Oy\nAjankohtaista, Ilmalämpö, Maalämpö, Pientalojen vuosihuolto, Putkityöt, Säätölaitehuolto ja automaatiotekniikka, Öljylämmitys\nTiesitkö, että asunnossa tai vapaa-ajan asunnossa tekemästämme työstä voit vähentää 50% arvonlisäverollisesta hinnasta? Vähennysoikeus ei kuitenkaan koske tarvikkeita vaan pelkästään ammattilaisen tekemän työn osuutta.\nPaljonko on kotitalousvähennys?\nOmavastuu on 100 euroa ja enimmäismäärä vastaavasti 2 400 euroa /henkilö.\nMaksimivähennyksen eli 2 400 euron vähennyksen saat, jos vuonna 2017 yritykseltä ostamissasi palveluissa työn osuus on yhteensä 5 000 euroa [(5 000 x 50 %) – 100) = 2400 euroa]. Vähennysoikeus on 50% työn osuudesta.\nOnko kotitalousvähennys henkilökohtainen?\nKotitalousvähennys on henkilökohtainen, joten puolisot voivat saada yhteensä 4 800 euron vähennyksen. Puolisoille vähennys myönnetään siten kuin he ovat sitä verotuksessa pyytäneet. Molemmilta puolisoilta vähennetään omavastuu. Jos 2 400 euron raja ei ylity, vähennys kannattaa pyytää vain toiselle puolisolle. Näin omavastuu tulee vähennetyksi vain kertaalleen.\nLähde: www.vero.fi (tiedot vuodelta 2017)\nKysy lisää kotitalousvähennyksestä:\nSOITA! 017 617 1600


Muuliprojekti: lokakuuta 2017\nLohjan koirakeskus järjestää luennon "Arkitottelevaisuus hevosille" sunnuntaina 10.12.2017 ja koska järjestäjä on tuttu aasipiireistä, kysyin tietenkin, jos saisin bloggaajana osallistua luennolle. Ja sehän onnistui! Ajattelin, että mainostan tapahtumaa ihan vain somekanavillani, mutta kun kuulin lisää luennoitsijasta, halusinkin haastatella häntä jo etukäteen. Jenni Hakosalo kun on lännenratsastaja, tutkimustyötä tehnyt eläintieteilijä, opettaja ja nykyään myös eläintenkouluttaja.\nHypoteesina minulla oli se, että kaikki eläintenkouluttajiksi opiskelleet käyttävät pelkkää positiivista vahvistamista ja minua kiinnosti se, miten erityisesti lännenratsastaja soveltaa eläintenkoulutusopinnoissaan saamaansa tietoa arjessa. Soitin Jennille ja vajaan tunnin pituisen puhelinhaastattelun tulos oli se, että olen hänen kanssaan samoilla linjoilla koulutusmenetelmäasioissa.\nJenni opiskeli aluksi eläinten hyvinvoinnin ja käyttäytymisen tutkijan ura mielessään Kuopion yliopistossa 2000-luvun alussa. Hän kaipasi hankitun teoriaosaamisensa rinnalle käytännönläheisempää otetta. Hän opiskelikin seuraavaksi hevosenhoitajaksi suorittaen maatalousalan perustutkinnon. Näin hän voisi paremmin soveltaa teoriaa käytäntöön. Mutta sekään ei riittänyt.\nKuvat postaukseen on tarjonnut itse haastateltava. Kuva: Tuomas Nuutinen\n"Sitten menin vielä opettajakorkeakouluun, koska ajattelin, että palvelisin yhteiskuntaa parhaiten, kun välittäisin monien ihmisten keräämää tietoa ja osaamista eteenpäin", Jenni kertoo. Eläintenkouluttajan tutkinto on hänen viimeisin opiskelurupeamansa ja hän valmistui 2012. Hän kiinnostui lännenratsastuksesta ja on myös kilpaillut siinä menestyksekkäästi SM-tasolla painthevosensa Charlies Doc Cashin kanssa. Linkki vie Sukupostiin. Myös kouluratsastus on Jennin sydäntä lähellä.\nEläintenkouluttajan tutkinnossa Jenniä kiinnosti eläinten hyvinvoinnin parantaminen, käyttäytymisen tunteminen ja eläimen ja ihmisen välisen vuorovaikutuksen parantaminen. Hän on hakenut oppia myös ulkomailta.\n"Kävin muutama vuosi sitten Yhdysvalloissa ensimmäisen kerran haistelemassa hevosavusteisen toiminnan tuulia. Nina Ekholm-Fry on nykyään hyvä ystäväni ja se henkilö, jota kaikesta saamastani kokemuksestani on kiittäminen. Opiskelin siis ensin, miten ihminen voi olla eläimelle hyödyksi ja avuksi. Kuinka ymmärtää eläintä ja turvata sen hyvinvointia. USA:n reissuilla kartutin tietoa siitä, kuinka eläin voi olla osaltaan antamassa muun muassa elämänhallinnan työkaluja ihmisille", Jenni kertoo. Hän ei ollut Yhdysvalloissa tutustumassa niinkään luonnolliseen hevosmiestaitoon, vaikka muutamaa klinikkaa kävikin seuraamassa ja osallistui joihinkin myös käytännössä.\nPositiivista vai negatiivista vahvistamista?\nVähän epäilyttää t. poni. Kuva: Tarja Kivirinta\nTässä kohtaa pääsin hypoteesiini ja Jenni kertoi, ettei pidä siitä, että käytetään joko vain positiivista tai vain negatiivista vahvistamista hevosenkoulutuksessa pelkästään ideologian takia.\n"Molemmille tavoille on paikkansa, siis sekä narunpyöritykselle että nameille. Mielestäni valintaa ei edes tarvitse tehdä periaatteellisesti. Senkun harjoittelee ne työkalut, mitkä kokee itselleen hyödylliseksi ja mihin on tullut tutustuneeksi. Harjoittelee ne tekniikat ja työkalut vielä niin hyvin, että niitä pystyy tilanteen mukaan soveltamaan. Ja mitä enemmän työkaluja on pakissa, sitä sujuvampaa ja tyylikkäämpää koulutuksesta tulee", Jenni tiivistää. Hän käyttää hevosten kanssa pääasiassa negatiivista vahvistamista, eli paineesta pois, koska se on helpompaa ja on niin lähellä ratsastuksen apujen käyttöä. Mutta joissain tilanteissa positiivinen vahvistaminen nami- tai rapsutuspalkkiolla on tehokkaampi ja nopeampi keino.\nOlimme hänen kanssaan samoilla linjoilla siitä, että molempien tyylien ääripäiden kannattajat yrittävät turhaan luoda ristiriitoja menetelmien välille. Erot kun ovat lähinnä ideologisia, eivätkä liity todelliseen koulutustilanteeseen.\n"On kiusallista ja noloa, kuinka ihmiset paljastavat oman typeryytensä kritisoidessaan toisten tekemisiä tutustumatta oikeasti siihen, miten ja miksi 'toisessa leirissä' tehdään eri tavalla. Kanssaihmisten kunnioituksen puute surettaa hevosihmisten keskusteluja kuunnellessa ja niitä lukiessa."\nJenni haluaisi säilyttää hevosharrastuksessa riemun ja ilon jatkossakin, vaikka on huomannut että varsinkin nyt somen aikakaudella saa turhankin helposti tietää, mitä kaikkea kuvassa tai videossa on väärin. Hän on huomannut trendin nousseen nyt viime vuosina, kun aikuisia naisia tulee yhä enemmän lajin harrastajiksi. He ovat harrastajina hyviä ja huolehtivaisia. Kaikessa tavoitellaan täydellisyyttä, jolloin harrastuksessa ei enää ole iloa, kun pelätään koko ajan, että pilaa hevosen tai tekee jotain väärin. Harrastajaa pelottaa, että joku tulee kuittaamaan, että väärin meni.\n"Ihan kuin oltaisiin vieraannuttu normaalimaailmasta. Joillakin oma hevosharrastus tuntuu olevan niin utopistisen täydellistä, että on varaa etsiä virheitä toisten tekemisestä. Eihän hevosten kanssa toimiminen voi koskaan olla täydellistä, nehän ovat kuitenkin eläviä eläimiä, ja me olemme vain ihmisiä!" Jenni puuskahtaa. Hän kehottaa tekemään ja kokeilemaan virheidenkin pelossa, koska vain siten voi itse oppia.\nJennikin on huomannut nykyään hyvin yleisen "paskamyrskyn", joka nousee Facebook-ryhmissä välillä todella nopeasti, kun ihmiset opettavat herkästi toisiaan lähinnä negatiiviseen ja ei-rakentavaan tapaan. "Toivoisin ettei tämä harrastaminen olisi niin turhantärkeää, vaan ilokin säilyisi koko ajan mukana. Maailma on nyt vain mennyt sellaiseksi, ettei koskaan voi tehdä mitään kaikkien mielestä oikein. Joidenkin mielestä teet aina väärin", Jenni kertoo. Se on vain hyväksyttävä, että ei voi koskaan saada pelkkiä ylistäviä kommentteja, mutta on silti uskallettava tehdä ja harrastaa.\nJenni harrastaa westernin lisäksi dressagea. Kuvassa Charlies Doc Cash, jonka kanssa Jenni voitti lännenratsastuksessa SM-kultaa vuonna 2013. Kuva: Tuomas Nuutinen\nEläintenkouluttajana Jennillä on takataskussaan paljon tietoa ja kokemusta positiivisesta vahvistamisesta. Siinä hevosta palkitaan oikeasta tekemisestä jollain, mistä eläin pitää, eli yleensä herkuilla, mutta myös rapsutuksilla. Jennin ohje naksutinkoulutuksen ja ruokapalkkaamisen aloittamiseen on perinteinen.\n"Hevonen pitää ensin lopettaa luopumaan, jotta ehkäistään, ettei se ala näykkiä. Lisäksi pitää tehdä itselleen selväksi, mikä on vahvisteen ja lahjuksen ero. Eli ei niin, että kun ihminen nyt ystävällisesti antaa porkkanan, niin odotetaan että voisiko hevonen yhtä ystävällisesti tehdä jotain. Se porkkana on palkinto jostain, mitä eläin tekee. Sillä vahvistetaan haluttua käyttäytymistä", Jenni neuvoo.\n"Tunnepuolen tekemisenä namitus ei ole sen pehmeämpää tai lähtökohtaisesti parempaa, kuin mikään muukaan koulutus. Korrekti kouluttaminen on korrektia. Siihen ei pitäisi lisätä sellaista lällytyspuolen juttua ollenkaan", Jenni huomauttaa. Naksutinkoulutushan on hyvinkin tutkittavissa olevaa mekaanista koulutusta, jossa ei ihmistä tarvita ollenkaan, namit voi antaa myös automaatti. Tiesithän että pyöröaitatyöskentelyäkin voidaan hoitaa radio-ohjattavalla autolla?\nPalkan Jenni kehotti valitsemaan hevoselle niin, ettei siinä ole kohtuutonta sokerimäärää. Myös heinä voi toimia hyvänä palkintona. Jos eläin on hyvin ahne, se saattaa kiihtyä herkuista niin paljon, ettei koulutuksesta tule mitään. Jos hevonen kiihtyy heinästäkin liian paljon, on parempi vaihtaa ruokapalkkio rapsutukseen. Palkan suunta on tärkeää, eli kun luopuminen on ensin opetettu ja hevonen osaa kääntää päänsä pois, annetaan herkku hevosen suun luokse. Eli hevonen ei tule ottamaan palkintoa ihmisen mahan edestä tai hamuile palkkaa käsistä. Tämän takia minäkin joskus loikin hassun näköisesti käsi pitkällä Muulia palkkaamaan. Jenni antoi vielä vinkiksi, että namin voi antaa myös kauhasta tai karsinan ruokakupista.\nJohtajuus, onko sellaista olemassa?\nJennin mukaan ihmisen pitäisi olla hevoselle hyvä vastuunottaja ja huolehtija. "Ihminen tekee ne päätökset, jotka kuuluvat jatkossakin ihmiselle", Jenni tiivistää. "Eli ei anneta hevoselle sellaista virheellistä kuvaa, että sillä on esimerkiksi mahdollisuus siirrellä ihmistä, koska sitä mahdollisuutta ei kaikissa tilanteissa olekaan".\nJohtajuus-sanaa sekä rakastetaan että vihataan. Koulukunnista riippuen ihmistä joko pidetään tai ei pidetä hevosen johtajana. Jenni ei ajattele ihmistä hevosen laumanjohtajana samaan tapaan, kuin miten hevoslaumassa on johtajatamma.\n"Silloinhan ihminen hylkäisi koko ajan hevosensa, kun lähtee esimerkiksi illalla tallilta kotiin. On katastrofaalinen ajatus, että minä olisin laumanjohtaja ja sitten hylkään lauman, kun menenkin sisälle nukkumaan. Jos todella johtaisin laumaa, niin hevostenhan pitäisi pyrkiä perääni kaikin keinoin! Hevoslaumoissa ei sanota, että heippa ja nähdään huomenna."\nIhminen ei noin muutenkaan ole hevosen silmissä mikään toisen hevosen vertainen otus, koska eihän mikään hevoslauman jäsen hengaile vain muutaman tunnin ajan päivässä hevosen kanssa ja kanna sille ruokaa.\nJenni käyttää hyvästä johtajuudesta sanoja "valistunut diktatuuri". Hevoselle on oltava johdonmukainen ja sillä on oltava rajat, eli kuten Jenni kertoi jo aiemmin, hevosella ei saa olla välillä mahdollisuutta siirrellä ihmistä ja välillä ei, vaan ihmisen toiminta on aina samanlaista.\n"Sanavalinnat ovat vain pintaa. Ystävällinen käsittely ja hevosen arvostaminen hevosena on tärkeää. Sen tekemisiä on turha miettiä yli-inhimillistäen. Rajat ja johdonmukaisuus tuovat turvaa hevosen elämään, ja rajojen sisällä olevan tilan voi täyttää kiltteydellä, kunnioituksella ja välittämisellä. Hevosen hyvinvoinnin näkökulmasta elämässä on hyvä olla ennustettavuutta. Kun hevonen tietää, mitä tapahtuu kun se tekee jotain, niin se on todella tyytyväinen. Hevonen voi luottaa siihen, mitä seuraavaksi tapahtuu eikä sen tarvitse olla varpaillaan" Jenni kertoo.\nVaikka ihminen asettaakin hevoselle rajat ja rutiinit, saa se aikaan sen, että hevonen tietää koko ajan, että omalla toiminnallaan se voi vaikuttaa siihen, mitä tapahtuu. Kun hevosella on tavallaan mahdollisuus vaikuttaa tapahtumiin, sen elämänlaatu paranee.\nTekniikat ristiriidassa, vai ovatko?\nJenni ei pidä siitä, kun eri koulukuntia tai tekniikoita vertaillaan mustavalkoisesti toisiinsa. Hänen mukaansa on todella paljon hyviä tapoja tehdä, eikä tarvitse pakolla yrittää löytää sitä yhtä ainutta hyvää tapaa. Työkalupakkiin voi kerätä apuja monelta eri koulukunnalta. Kun kaikkiin tapoihin tutustuu tasapuolisesti, se vähentää myös tarvetta tuomita tai vähätellä muiden kuin omien tyylien käyttäjiä.\nItse mietin pyöröaidan ja picaderon käyttäjiä. Kumpikin puoli kertoo, kuinka juuri tämä aitaus on vastaus ongelmiin ja kuinka siinä toisessa aiheutetaan hevoselle suurta kärsimystä. Kolmannet käyttävät näiden sijaan suurempaa aluetta, esimerkiksi ratsastuskenttää. Kaikissa aitauksissa tehdään ihan samaa juttua, liikutetaan hevosen jalkoja ja kun jalat liikkuvat, annetaan rauha.\nJenni on nähnyt suurten gurujen työskentelyä, mutta pitää suurimpina guruina niitä, jotka eivät nosta itseään jalustalle. "Suomessa on todella paljon osaamista, mutta vain he, jotka vaivautuvat jalkaannuttamaan tiedon muillekin, ovat niitä, jotka suurimman työn tekevät" hän kertoo. Netissä kun on paljon "osaajia", jotka ovat kyllä hyviä neuvomaan kärkkäästi ruudun takaa.\nJenni mainitsee kotimaisista hevososaajista pari, Kari Vepsän ja Mervi Pakolan. Vepsä on tehnyt suuren työn tuodessaan hevostaito-osaamisen koulutuksen kaikkien ulottuville ja Pakola on nuoremman polven kouluttaja, josta Jenni povaa seuraavaa isoa nimeä tähän maahan. "Hän tekee isolla draivilla ja viisaudella tätä hommaa, koko sydämestään", Jenni tiivisti.\nEntä se hypoteesi?\nAinakaan Jenni ei ole hurahtanut pelkkään positiiviseen vahvistamiseen, vaan on napannut rusinat pullasta jälkiruoaksi ja täydentänyt omaa työkalupakkiaan. Odotan mielenkiinnolla luennon antia (kyllä, postaus tulossa) ja mitä muita vinkkejä sieltä tulee arjen muulinkäsittelyyn.\nRaahasin kissat taas kuvattaviksi. Viimeksi rämmittiin metsässä (jälkikäteen sain tietää, ettei siellä saa pitää kissoja kytkemättä, mutta meni jo ja laskua odotellessa) ja tällä kertaa oltiin Helsingissä ihan studiolla! Susanna eli Suvililja Photography kaipasi kissoja malleiksi studiokuviin ja mehän oltiin kärppinä paikalla. Hän vuokraa studiotilaa yhdessä muutaman muun valokuvaajan kanssa ja kissat pääsivätkin testaamaan tilaa melko tuoreeltaan. Tila oli siitä hyvä, että kissat pystyi vapauttamaan ilman huolta siitä, että ne painelisivat pitkin vanhaa tehdashallia. Ne siis pysyivät oikein hyvin studiotilassa.\nOtin studiolle mukaan muutaman eri huiskan, vähän rekvisiittaa ja kissojen leijonaperuukit (linkki vie vanhempaan postaukseen, jossa on omia kuviani leijonakissoista) ja jouluasut. Minähän tykkään ihan hirveästi pukea kissoja kuvia varten ja nämä ovatkin onneksi tottuneet vaatteisiin ihan hyvin. Leijonaperuukit unohtuivat kesän kuvausreissulta, vaikka hiekkakuopilla olisi voinut saada hienoja savannikuvia! Nyt oli korkea aika kokeilla, saisiko peruukit päässä hyviä kuvia.\nSusannalla oli rekvisiittana pari puulaatikkoa ja pääkallo, koska ajatuksena oli viritellä Halloween-teemaakin jo!\nMinä huolehdin kissojen ohjauksesta ja rekvisiitan järjestelystä Susannan napsiessa kuvia.\nKoska Jehu osaa joitain temppuja, oli se paljon helpompi motivoida keikkumaan laatikoilla kuin Stinde. Stinde nimittäin suhtautui kuvaukseen melko epäluuloisesti. Tosin heti kun pidimme pienen tauon, se meni istumaan taustapahville kaikessa rauhassa.\nKissani eivät syö raksuja ollenkaan ruuaksi, vaikka ne ovatkin niiden mielestä maailman suurinta herkkua. Siksi raksut ovatkin hyvä motivaattori. Otin mukaan koko pussillisen jotain kissanäyttelyistä saamiani raksuja ja ihmeen kauan kissat jaksoivatkin niistä innostua, itseasiassa koko sen ajan, mitä studiolla oltiin!\nEnsin otettiin kuvia vain yhden laatikon kanssa. Yllä oleva video sisältää kuvaussession ensimmäiset 16 minuuttia nopeutettuna. Tuon jälkeen otettiin esiin pääkallo, pieni lampaantalja ja jouluasut. Kissoja otin kartongille vuorotellen, koska ne selvästi tarvitsivat runsaasti taukoja. Yhteiskuviakin yritettiin ja hyviä tulikin, mutta enimmäkseen kissat olivat framilla vuorotellen.\nKissat ovat lähtökohtaisesti koiria hankalampia ohjata ja asetella kuviin, joten kissojen omistajan pitää olla kekseliäs ja tuntea kissansa hyvin.\nTässä vinkkejä, joilla saat kissastasi (ehkä, perävalotakuu) hyviä studiokuvia:\nOta mukaan kaikista parhaimmat ja houkuttelevimmat lelut, varsinkin huiskalelut. Pidä niitä vaikka kaapissa piilossa muutama päivä ennen studiokuvauksia! Meillä paras lelu on "keppilelu", jonka narun päässä on muutama sulka.\nOta mukaan superherkkua, mutta ei mitään märkäruokaa tai lihaa, koska se sotkee taustakartongin.\nOpeta kissalle etukäteen pari pientä temppua. Istuminen on helpoin, seuraavaksi helpoin on ehkä kepin päähän koskeminen. Kun kissa tietää, mitä siltä odotetaan (temppu) se keskittyy siihen.\nHarjoittele jo kotona että asetat kissan pienelle jakkaralle, teetät tempun tai pari ja saa poistua. Temppu voi olla sekin, että kissa tulee pyynnöstä itse jakkaralle ja saa palkinnon. Jakkara on siis kosketusalusta.\nJos kissa on mielellään omassa pesässään, ota se rekvisiitaksi mukaan!\nJos rekvisiittana on tarkoitus käyttää studion antimia, voi pohjalle laittaa oman pienen pedin tai vastapestyn pyyhkeen. Sitä kissa ei voi vastustaa.\nJos sinulla on useampia kissoja, ota kaveri mukaan, vaikka kaveria ei olisikaan tarkoitus kuvata.\nVaraa paljon aikaa mutta muista, että kissan hermot ovat rajalliset. Pidä lyhyitä sessioita, ja sitten tauko. Esimerkiksi minuutti kuvausta ja minuutti taukoa, jolloin kissa saa vapaasti tutkia studiotilaa tai tehdä mitä nyt haluaakaan.\nSinun on ohjattava kissaa kameran edessä, kuvaaja ei sitä pysty tekemään. Miettikää siis etukäteen, millaisia kuvia on haaveissa saada, ja ohjaa kissaa niin, että ne onnistuvat. Kissaa voi ottaa syliin ja liikutella, mutta parasta on, jos se seuraisi katseellaan kosketuskeppiä.\nJos homma ei millään onnistu ja kissa näyttää erittäin pelokkaalta, älä lannistu. Kissat ovat sellaisia. Harjoitelkaa kotona lisää ja tulkaa studiolle muutaman viikon päästä uudestaan.\nJotkin kissat ovat yksinkertaisesti todella pelokkaita vieraissa paikoissa. Kysy kuvaajalta, tulisiko tämä taustapahvin ja valojen kanssa kotiisi kuvaamaan rakkaimmat perheenjäsenesi?\nStinde (Taiga-Kissat Silver Miio) ja Jehu (Udun Silver Apricot Njinyi) ovat abessinialaisia poikakissoja. Jehu on väriltään punahopea (hyvin rufistinen sellainen) ja täyttää pian 12 vuotta. Stinde täyttää pian kaksi vuotta ja on väriltään harvinaisempi mustahopea. Siinäkin on hieman rufismia, eli ruskeaa karvaa. Mustahopean abessinialaisen kuuluisi olla kokonaan mustavalkoinen, mutta me ei Stinden kauneuspilkuista olla huolissaan.


55 m² Rakentajantie 1A 3, 81100 Kontiolahti Rivitalo Kaksio myynnissä - Oikotie 16791118\nMyytävät asunnot Kontiolahti Kontiolahti Rakentajantie 1A 3, 81100 Kontiolahti\n82 000 €●55 m²\nRakentajantie 1A 3, Kontiolahti, Kontiolahti●2h+k+s+khh+ph+wc\nViihtyisä koti Kontiolahden keskustassa\nKontiolahden keskustassa viihtyisä 55m² saunallinen kaksio, jossa upea koko huoneiston levyinen katettu terassi.\nKodissa avara olohuone, vaalean sävyinen keittiö, makuuhuone, mainio kodinhoitohuonetila, kaakelipintaiset kosteat tilat,sähkölämmitteisen sauna, jonka paneelipinnat sävytetty, sekä erillisen wc.\nTapettipintoja, kodinkoneita, sekä lämmityspatterit uusittu, terassiovi on lukollinen joten käynti asuntoon vaikka terassin kautta.\nMikäli etsit uutta kotia keskeiseltä paikalta hyvinhoidetusta taloyhtiöstä tässä se on.\nLisätiedot/ yksityisesittelyt Petri Nieminen 040 837 5508 petri.nieminen@huoneistokauppa.fi\nRakentajantie 1A 3, 81100 Kontiolahti\nUuni/keraaminen liesi, astianpesukone, jääkaappipakastin, talotuuletin\nKatettu terassi koko huoneiston levyisenä\nlattiassa laattaa, seinät kaakeli, varustuksena wc istuin, peilikaappi Laattaa lattiassa , seinät kaakeli , katossa paneeli, varustuksena suihku.\nHallituksen kunnossapitotarveselvityksessä on ehdotettu vuosien 2021-2025: -asuntojen lämmityspatterien termostaattien uusiminen, sekä lattialämmityksen säätimien uusiminen tarpeen mukaan. -pensasaidan uusiminen rakentajantien puoleiselle rajalle.\n2004 puuosien maalaua, 2008 IV kanavien puhdistus ja säätö, -09-10 kattopinnoitteen vaihto konesauma peltikatteelle, 2013 räystään alusten väliaitojen, käyntiovien huoltomaalaus, 2014 asuntojen kosteidentilojen kosteusmittaukset, silikonien vaihdot, 2015 piha-alueiden kallistusten korjaus(B-talon pääty), sadevesijärjestelmien rakentaminen 2017, ilmanvaihtokanavien puhdistus ja ilmamäärien säädöt 2018.\nKontiolahden keskustan palvelut\nKosteissa tiloissa lattialämmitys. Terassin puoleiselle katolle asennettu myös lumiesteet. Hyvin on valokate kestänyt !\n81 675,26 €\n9,88 € / kk\nomat mittarit ( 9,88 € /2hlö)\nAs Oy Kontiolahden Petterinpiha\nEnsio Sorsa, Kontiolahden Tilitoimisto Oy\nLisätietoja antaa: Kontiolahden kunta\nReilusti komerotilaa, lattiassa parkettia, seinät tapetti, katto paneelia\nAvara ja valoisa, parkettia lattiassa , seinät tapetti/maali, paneelikatto\nKontiolahti Joensuu Liperi Polvijärvi Outokumpu Heinävesi Ilomantsi Rääkkylä Tohmajärvi Juuka Lieksa Kaavi Kitee Nurmes Tuusniemi Rantasalmi Rautavaara Enonkoski\nKontiolahti Kontioniemi Keskusta Kulho Lehmo Paihola Kirkonkylä Uilo Asema Kontiolahti pohjoinen Onttola Pohja Jakokoski Kunnasniemi


Syksyn jahdeissa kaatui 76 000 hirveä - MTVuutiset.fi\nJulkaistu 09.01.2007 13:13 (Päivitetty 11.01.2007 11:58 )\nViime syksynä ammuttiin koko maassa yhteensä lähes 76 000 hirveä. Syksyn jahtiin oli myönnetty kaikkiaan 66 000 hirvenpyyntilupaa, joilla saattoi ampua yhden aikuisen tai kaksi vasaa, jos riistanhoitopiiri ei asettanut tästä poikkeavia ehtoja. Koko maassa ammuttiin yli 41 000 aikuista ja reilut 34 000 vasaa. Uroksia ammuttiin suunnilleen saman verran kuin naaraita.\n- Ennen hirvenmetsästyskauden alkua asetettu jahtitavoite saavutettiin, sanoi viestintäpäällikkö Klaus Ekman Metsästäjäin keskusjärjestöstä.\nLeuto talvi mutkisti hirvijahtia. Lähes joulukuun puoliväliin yhtämittaisena jatkunut hyvin lämmin sää aiheutti erityisesti talvilaidunalueiden hirviseuroille ongelmia, koska hirvillä ei ollut mitään kiirettä lähteä kesälaitumilta karumman ravinnon perään ylänkömaille. Hirvieläinten metsästykseen käytettiin yhteensä noin 1,5 miljoonaa metsästystyöpäivää.\nPyyntilupien käyttöaste laski\nPyyntilupien käyttöaste jäi sangen alhaiseksi eli 88 prosenttiin, kun viime vuonna luku oli 93 prosenttia. Yli 90 prosentin käyttöasteeseen päästiin noin puolessa riistanhoitopiirejä. Maan korkein lupien käyttöaste oli Pohjois-Karjalassa eli likimain 98 prosenttia.\n- Keväällä metsästystarvetta arvioitaessa pyrittiin siihen, että metsästyslupia saadaan riittävästi, jotta hirvikannan leikkaus ei pysähtyisi ainakaan lupien puuttumiseen, Ekman taustoitti.\nHirvikantaa on viime vuosina pyritty leikkaamaan erityisesti maan pohjoisosissa. Oulun ja Kainuun riistanhoitopiireissä hirvisaalis oli suurempi kuin koskaan aikaisemmin. Oulun riistanhoitopiirissä saalis oli maan suurin eli runsaat 16000 hirveä. Myös Lapissa metsästys oli ennätyslukemissa. Lähes puolet koko maan hirvisaaliista ammuttiin näiden kolmen pohjoisimman riistanhoitopiirin alueelta. Hirvikanta näyttäisikin olevan laskussa suurimmassa osassa maata. Ekmanin mukaan alueellisia painotuksia tulevien vuosien hirvijahtien kannalta pohditaan keväällä.\n- Hirvikanta on saatu niin sanotusti hyväksyttävälle tasolle, vaikka meillä on edelleen hyvinkin suuria eroja kantatiheydessä, arvioi Klaus Ekman.


Ympäristönsuojelun maksut - Heinola\nHeinolan kaupungin lupa-ja valvontalautakunnan 15.4.2020 hyväksymä ympäristönsuojelun taksa on tullut voimaan 1.5.2020 ja Heinolan valtuuston 23.5.2016 hyväksymä maa-ainestaksa on tullut voimaan 1.7.2016.\nTaksat ovat oikealla palstalla liitteinä.\nYmpäristönsuojeluviranomaisen maksut perustuvat luvan, ilmoituksen tai muun asian käsittelyn keskimääräiseen omakustannusarvoon, joka sisältää asian käsittelystä viranomaiselle aiheutuneet kokonaiskustannukset. Kokonaiskustannuksiin ja tuntitaksaan sisältyy myös käsittelyn aiheuttama osuus hallinto-, toimitila- ja pääomakustannuksista sekä muista viranomaisen yhteiskustannuksista.\nYmpäristönsuojelulain, merenkulun ympäristönsuojelulain, jätelain ja vesilain sekä näiden nojalla annettujen asetusten ja määräysten mukaisten lupien, ilmoitusten ja muiden asioiden käsittelystä perittävät maksut määräytyvät niiden käsittelyyn kuluneen ajan perusteella. Tästä poiketen on joillekin valvontatoimille ja vakuuspäätöksille asetettu kiinteät maksut liitteenä olevassa maksutaulukossa.\nMaa-ainesten ottamissuunnitelman tarkastamisesta ja ottamistoiminnan valvonnasta sekä muista viranomaistehtävistä luvanhakija tai toimenpiteen suorittaja on velvollinen suorittamaan maa-aineslain sekä maankäyttö- ja rakennuslain nojalla kunnalle tämän taksan mukaan määräytyvän maksun.\nMaa-ainesten ottamista koskeva lupahakemus ja samaa hanketta koskeva ympäristönsuojelulain mukainen ympäristölupahakemus on maa-aineslain mukaan käsiteltävä yhdessä ja ratkaistava samalla päätöksellä, jollei sitä ole erityisestä syystä pidettävä tarpeettomana. Yhteiskäsittelyssä ratkaistavan ympäristölupahakemuksen käsittelystä ja ympäristöluvan mukaisen toiminnan valvonnasta luvanhakija tai toimenpiteen suorittaja on velvollinen suorittamaan maa-aineslain sekä maankäyttö- ja rakennuslain nojalla kunnalle tämän taksan mukaan määräytyvän maksun.


Tasavallan presidentin esittely 18.3.2016\nTasavallan presidentti vahvisti 18.3.2016 seuraavat lait:\nLaki yksityisoikeudellista vaatimusta koskevien pohjoismaisten tuomioiden tunnustamisesta ja täytäntöönpanosta annetun lain 10 §:n muuttamisesta (HE 136/2015 vp). Lakia muutetaan siten, että Suomessa hyväksytään myös Norjan ja Tanskan tuomioistuimen sekä muun hallintoviranomaisen kuin oikeusministeriön antama todistus siitä, että velkakirja, vekseli tai shekki, joka kelpaa täytäntöönpanon perusteeksi ilman oikeudenkäyntiä, on kyseisessä valtiossa täytäntöönpanokelpoinen. Laki tulee voimaan 1.4.2016. (OM lainsäädäntöneuvos Maarit Leppänen 0295 150 276)\nLaki ampuma-aselain muuttamisesta (HE 11/2016 vp). Ampuma-aselakiin lisätään viittaus Euroopan komission antamaan ampuma-aseiden deaktivointistandardeja ja -tekniikoita koskevaan asetukseen. Pysyvästi ampumakelvottomaksi tehty ampuma-ase ja pysyvästi toimintakelvottomaksi tehty aseen osa on mahdollista esittää myös Poliisihallitukselle tai muulle kuin luvan haltijan kotikunnan tai kotipaikan poliisilaitokselle. Laki tulee voimaan 8.4.2016. (SM ylitarkastaja Elina Hirttiö 0295 488 611)\nLaki kunnallisesta viranhaltijasta annetun lain muuttamisesta, laki kunnallisen virkaehtosopimuslain 26 §:n kumoamisesta ja laki valtion virkamieslain 35 §:n muuttamisesta (HE 138/2015 vp). Kunnallisen viranhaltijan ja valtion virkamiehen eroamisikää nostetaan asteittain vastaavasti kuin työeläkelainsäädännössä nostetaan ikää, johon asti eläkettä karttuu. Kunnallisen virkaehtosopimuksen ulkopuolella olevan viranhaltijan valitusmahdollisuutta laajennetaan. Kunnallisesta viranhaltijasta annettuun lakiin lisätään säännös, jonka perusteella kunnalliseen virkasuhteeseen perustuvan saatavan viivästyessä sovelletaan korkolain viivästyskorkoa koskevia säännöksiä. Lait tulevat voimaan 1.4.2016. (VM lainsäädäntöneuvos Marja Isomäki 0295 530 414)\nLaki nestemäisten polttoaineiden valmisteverosta annetun lain 2 §:n muuttamisesta (HE 139/2015 vp). Nestemäisten polttoaineiden valmisteverosta annetun lain 2 §:ään sisältyvää polttoaineen laadun perusteella veronalennukseen oikeutetun parafiinisen dieselöljyn määritelmää laajennetaan ja tehdään sääntelyn muuttumisesta johtuva parafiinisen dieselöljyn määritelmän tekninen täsmennys. Laki tulee voimaan 1.4.2016. (VM lainsäädäntöneuvos Leo Parkkonen 0295 530 372)\nLaki sijoitusrahastolain muuttamisesta ja laki Finanssivalvonnasta annetun lain muuttamisesta (HE 3/2016 vp). Sijoitusrahastolakiin lisätään säännökset rahastoyhtiön palkka- ja palkkiopolitiikasta ja muutetaan säilytysyhteisöä ja säilytystoimintaa koskevia säännöksiä. Lisäksi muutetaan sijoitusrahastolain ja Finanssivalvonnasta annetun lain säännöksiä hallinnollisista seuraamuksista. Hallinnollisen seuraamusmaksun käyttöalaa laajennetaan nykyistä useampaan sijoitusrahastolain vastaiseen tekoon ja Finanssivalvonnasta annetussa laissa säädetään nykyistä huomattavasti korkeammasta seuraamusmaksun enimmäismäärästä. Lait tulevat voimaan 21.3.2016. (VM neuvotteleva virkamies Irmeli Vuori 0295 530 054)\nLaki ylimääräisistä taiteilijaeläkkeistä (HE 121/2015 vp). Ylimääräisiä taiteilijaeläkkeitä koskeva päätöksenteko siirretään opetus- ja kulttuuriministeriöltä Taiteen edistämiskeskukselle. Eläkejärjestelmän perusluonne ei muutu, mutta siihen lisätään täsmentäviä menettelysäännöksiä. Laki tulee voimaan 1.4.2016. (OKM vanhempi hallitussihteeri Rami Sampalahti 0295 330 190)\nLaki vuosilomalain muuttamisesta, laki merimiesten vuosilomalain muuttamisesta ja laki sairausvakuutuslain muuttamisesta (HE 145/2015 vp). Vuosilomalain työssäolon veroista aikaa ja merimiesten vuosilomalain työssäolopäivien veroisia päiviä koskevia säännöksiä muutetaan siten, että äitiys-, isyys- ja vanhempainvapaalta vuosilomaa kertyy enintään kuuden kuukauden ajalta. Sairausvakuutuslain säännöstä työnantajien oikeudesta vuosilomakustannuskorvauksiin muutetaan siten, että oikeus korvauksiin on vain lakisääteisen vuosiloman ajalta. Lisäksi vuosilomalakia muutetaan siten, että työntekijän, virkamiehen tai viranhaltijan tullessa sairauden tai tapaturman vuoksi työkyvyttömäksi vuosilomansa aikana kuusi ensimmäistä työkyvyttömyyspäivää ovat omavastuupäiviä, jotka eivät oikeuta lomapäivien siirtoon. Työntekijälle, virkamiehelle tai viranhaltijalle, joka on lomanmääräytymisvuoden aikana ansainnut vähintään neljän viikon vuosiloman, turvataan omavastuupäiväsääntelystä huolimatta kuitenkin aina oikeus vähintään neljän viikon vuotuiseen vuosilomaan. Lait tulevat voimaan 1.4.2016. (TEM hallitusneuvos Tarja Kröger 0295 048 937)\nLaki luonnonsuojelulain muuttamisesta (HE 146/2015 vp). Luonnonsuojelulakiin tehdään muutoksia, joilla sopeutetaan elinkeino-, liikenne- ja ympäristökeskusten tehtäviä vastaamaan niiden voimavaroja ja kevennetään sääntelyä. Velvollisuutta merkitä luonnonsuojelualueet maastoon kevennetään nykyisestä siten, että osa muista luonnonsuojelualueista voidaan jatkossa jättää maastossa merkitsemättä. Tähän liittyen muutetaan myös lain rangaistussäännöstä. Metsänkäyttöön liittyvästä liito-oravan lisääntymis- ja levähdyspaikan rajausmenettelystä luovutaan. Lisäksi lakiin lisätään säännös poikkeamisesta yksityistä luonnonsuojelualuetta koskevasta rauhoitusmääräyksestä. Laki tulee voimaan 1.4.2016. (YM ympäristöneuvos Esko Hyvärinen 0295 250 094)\nLaki maankäyttö- ja rakennuslain muuttamisesta ja laki kevennettyjen rakentamis- ja kaavamääräysten kokeilusta annetun lain 3 §:n kumoamisesta (HE 148/2015 vp). Maankäyttö- ja rakennuslakia muutetaan sekä kumotaan kevennettyjen rakentamis- ja kaavamääräysten kokeilusta annetun lain poikkeamisvaltaa koskeva säännös. Elinkeino-, liikenne- ja ympäristökeskuksille kuuluva poikkeamistoimivalta siirretään kokonaan kunnille. Lisäksi alueellisen poikkeamisen soveltamisalaa laajennetaan koskemaan myös asemakaava-alueella olemassa olevan liike- tai toimistorakennuksen tilojen muuttamista asuinkäyttöön tai muuhun ympäristöhäiriötä aiheuttamattomaan käyttöön. Lait tulevat voimaan 1.4.2016. (YM hallitussihteeri Mirkka Saarela 0295 250 365)\nTasavallan presidentti hyväksyi pääsystä korkeampaan koulutukseen Pohjoismaiden välillä tehdyn sopimuksen muuttamisesta tehdyn sopimuksen (HE 140/2015 vp). Sopimusta on muutettu siten, että se on voimassa vuoden 2018 loppuun. Sopimus on allekirjoitettu Kööpenhaminassa 2.11.2015. Sopimus tulee voimaan 30 päivän kuluttua siitä, kun kaikki sopimuspuolet ovat ilmoittaneet Suomen ulkoasiainministeriölle muutossopimuksen hyväksymisestä. (OKM hallitussihteeri Laura Hansén 0295 330 098)\nTasavallan presidentti päätti 18.3.2016 seuraavat kansainväliset asiat:\nTasavallan presidentti hyväksyi Länsipohjolan pohjoismaisen kehittämisrahaston perustamisesta Tanskan hallituksen yhdessä Färsaarten ja Grönlannin maakuntahallitusten sekä Islannin, Norjan, Ruotsin ja Suomen hallitusten välillä 19. elokuuta 1986 tehdyn sopimuksen muuttamisesta tehdyn sopimuksen. (TEM neuvotteleva virkamies Leif Ehrstén 0295 064 920)\nTasavallan presidentti päätti 18.3.2016 seuraavat asiat:\nTasavallan presidentti määräsi eduskunnan kirjelmän Pohjoismaiden neuvoston Suomen valtuuskunnan toiminnasta vuonna 2014 antaman kertomuksen johdosta ja siihen liittyvän ulkoasiainvaliokunnan mietinnön merkittäväksi pöytäkirjaan. (UM ulkoasiainneuvos Kari Kahiluoto 0295 351 556)\nTasavallan presidentti määräsi eduskunnan kirjelmän Eurooppa neuvoston Suomen valtuuskunnan Euroopan neuvoston parlamentaarisen yleiskokouksen toiminnasta vuonna 2014 antaman kertomuksen johdosta sekä siihen liittyvän ulkoasiainvaliokunnan mietinnön merkittäväksi pöytäkirjaan. (UM lähetystöneuvos Nina Nordström 0295 350 104)\nTasavallan presidentti päätti olla käyttämättä veto-oikeuttaan seuraavien maakuntalakien osalta: Maakuntalaki energiatehokkuudesta ja maakuntalaki Ahvenanmaan maakunnan energiaviranomaisesta annetun maakuntalain 1 §:n muuttamisesta. (OM lainsäädäntöneuvos Janina Groop-Bondestam 0295 150 334)\nAhvenanmaan maakuntapäivien suostumuksen hankkiminen seuraavien kansainvälisten sopimusten voimaansaattamiseksi: Hallituksen esitys eduskunnalle tuloveroja koskevan kaksinkertaisen verotuksen välttämiseksi ja veron kiertämisen estämiseksi Espanjan kanssa tehdyn sopimuksen ja pöytäkirjan hyväksymisestä ja laiksi sopimuksen ja pöytäkirjan lainsäädännön alaan kuuluvien määräysten voimaansaattamisesta (HE 5/2016 vp), hallituksen esitys eduskunnalle tuloveroja koskevan kaksinkertaisen verotuksen välttämiseksi ja veron kiertämisen ehkäisemiseksi Saksan kanssa tehdyn sopimuksen hyväksymisestä ja laiksi sopimuksen lainsäädännön alaan kuuluvien määräysten voimaansaattamisesta (HE 17/2016 vp) ja luonnos valtioneuvoston asetukseksi tieliikennettä koskevan yleissopimuksen 8 ja 39 artikloihin tehtyjen muutosten voimaansaattamisesta. (OM lainsäädäntöneuvos Janina Groop-Bondestam 0295 150 334)\nTasavallan presidentti päätti 18.3.2016 seuraavat nimitysasiat:\nCanberran suurlähetystön päällikön, ulkoasiainneuvos Pasi Patokallion edustuston päällikön tehtävän päättyminen 31.8.2016 sekä Sofian suurlähetystön päällikön, ulkoasiainneuvos Harri Salmen edustuston päällikön tehtävän päättyminen 31.8.2016. (UM lähetystöneuvos Jyri Järviaho 0295 351 449)\nUlkoasiainneuvos Lars Backström Canberrassa olevan suurlähetystön päällikön tehtävään 1.9.2016 lukien ja ulkoasiainneuvos Päivi Blinnikka Sofiassa olevan suurlähetystön päällikön tehtävään 1.9.2016 lukien. (UM lähetystöneuvos Jyri Järviaho 0295 351 449)\nKäräjätuomari Saara Vuokko Leinonen Pohjois-Karjalan käräjäoikeuden käräjätuomarin virkaan 1.4.2016 lukien ja määräaikainen käräjätuomari Laura Katariina Karjalainen Pohjois-Karjalan käräjäoikeuden käräjätuomarin virkaan 1.4.2016 lukien. Määräaikainen käräjätuomari, asessori Marjut Anneli Koivisto Helsingin käräjäoikeuden ensiksi täytettävään käräjätuomarin virkaan 1.5.2016 lukien, määräaikainen käräjätuomari, viskaali Ville Aapo Toppila Helsingin käräjäoikeuden toiseksi täytettävään käräjätuomarin virkaan 1.5.2016 lukien ja määräaikainen käräjätuomari, viskaali Marjut Tellervo Oksanen Helsingin käräjäoikeuden kolmanneksi täytettävään käräjätuomarin virkaan 1.5.2016 lukien. (OM hallitusneuvos Heikki Liljeroos 0295 150 428)\nHallinto-oikeustuomari Heikki Juhani Toivanen Turun hallinto-oikeuden ensiksi täytettävään hallinto-oikeustuomarin virkaan 1.4.2016 lukien ja hallinto-oikeustuomari Tiina Eeva-Kaisa Saari Turun hallinto-oikeuden toiseksi täytettävään hallinto-oikeustuomarin virkaan 1.4.2016 lukien. Hallinto-oikeustuomari Johanna Maria Virmavirta Hämeenlinnan hallinto-oikeuden hallinto-oikeustuomarin virkaan 1.5.2016 lukien, käräjätuomari Anu Katariina Juho Helsingin käräjäoikeuden ensiksi täytettävään käräjätuomarin virkaan 1.5.2016 lukien ja käräjätuomari Marko Antero Lepistö Helsingin käräjäoikeuden toiseksi täytettävään käräjätuomarin virkaan 1.5.2016 lukien. Määräaikainen hallinto-oikeustuomari, hallinto-oikeussihteeri Riitta Sirkku Hannele Laato Turun hallinto-oikeuden hallinto-oikeustuomarin virkaan 1.4.2016 lukien ja määräaikainen hallinto-oikeustuomari, hallinto-oikeussihteeri Virpi Marita Juujärvi Hämeenlinnan hallinto-oikeuden hallinto-oikeustuomarin virkaan 1.5.2016 lukien. (OM hallitusneuvos Anne Hallavainio 0295 150 458)\nEverstiluutnantti Kari Tauno Antero Kaakisen suomalaisen kriisinhallintajoukon komentajaksi Libanonissa (Commander Finnish-Irish Battalion, UNIFIL) annetun määräyksen peruuttaminen 23.5.2016 lukien ja everstiluutnantti Vesa Antero Vainion määrääminen tähän tehtävään 23.5.2016 lukien. (PLM ylitarkastaja Janne Torvinen 0295 140 433)


Sillanteko | Metsälehti\nEtusivu › Lukijoiden kuvat › Sillanteko\nJulkaistu 5.8.2019 11:15\nLuonnonojaan ja täytyihän se harrastus ajokilla kokeilla kestääkö. Takana näkyvää pusikka siistimään ja ranka kuorma tuoda tullessaan.\nKurki 5.8.2019 12:26\nOliskohan saanut olla vähän alempana tai sitten molemmin puolin pitemmät luiskat.\nKurki 5.8.2019 12:27\nMuuten erinomainen ja kantava silta.\nOla_Pallonivel 5.8.2019 18:14\nItse tein hieman vastaavan, mutta kanneksi laitoin 2×5 lankut. Olisi tukevampi, jos oisit tehnyt kannen yhteen ilman tuota välissä olevaa rakoa.\nJa jos talvella käytät, niin kapeaksi käy silta.\nMasamyyrä 5.8.2019 20:30\nTarkotuksella tein ylemmäs. Laitella raiteiden kohalle mättäitä ja oksia,on sent verran pehmoista maastoa.Niillä loiventaa ajo luiskaa. Kanteen jätin sillä raot kun käypi tuluva veessä että pääsee kesällä kuivumaan. Nurkkiin iskin 1,8m mittaiset tolpat ja 5 tuuman sikityillä nauloilla kiinni kuin myös kansi lankut.Ihan vaan kesä käyttö tarpeeseen.\njees h-valta 5.8.2019 21:40\nHienosti laitettu 135:n Kyllä kelpaa mettässä pörryytellä. Ja jos vallan innostuu voi tuon perään kyllä isommankin kärryn laittaa. Ei ole ollenkaan kelvoton veturi vaikka voisi koosta niin päätellä. Oikeastaan kun hurjaksi heittäytyy laittaa vetävä kärryn peräään ja tuo puuta semmosen kuorman ettei monella nelikkovaltrallakaan.\nOla_Pallonivel 5.8.2019 23:13\nMinä käytin melkein 10cm ruuveja kasatessa. Eiköhän pysy nipussa sen ajan, kuin itsekin.\nJoutu akkukone koville ja meni pari akkua hetkessä tyhjäksi. Seuraavana päivänä jatkui sillan teko valmiiksi.\nPuuki 6.8.2019 6:40\nEikös tuo ole 130 :nen Massikka kuvan mukaan. Vaan hyvin on entisöity .\nMasamyyrä 6.8.2019 19:27\nKyllä se on Ranskalainen MF 130:nen vm 1966 nelipyttynen. Haastellinen oli entisöidä.\njees h-valta 6.8.2019 19:40\nJuu en kattonu kuvaa isompana vaan oletin vanhasta muistista. Onpas niissäkin sitten numeroita ollut moneen lähtöön.\nmetsä-masa 7.8.2019 10:00\nUskomattoman vankka veturi tuo massikka !\nMaatalousoppilaitoksella ollessani -70:tä luvulla, eräs innokas koneopettaja innosti laittamaan massikan perään vetävän perävaunun. Perävaunu pelasi ajovoimanoton kautta kun suunnanvaihtajan rattailla valittiin sopiva välitys traktorin ja vaunun välille.\nLantakuormat meni talvellakin pellolle helposti, yhdistelmä oli helppokäyttöinen, koska kaikki vaihteet oli sopivia käytettäväksi, myös pakki.\nMottimasa 7.8.2019 16:24\nTeitkö saman sillan uudestaan kun viimekesänä? Silloin moitittiin kun oli liian matalalla ilman aluspuita.\nMasamyyrä 7.8.2019 19:03\nJuu muistan. En tehny kun ihan eri suunnalta mutta sama metsä paikka kyseessä.\nPuuki 8.8.2019 6:46\nTänne kun laittaa kuvan, niin ei ole koskaan kaikkien mielestä kunnollinen, olipa aihe mikä tahansa.


Punkit tulevat! | Suomalaisen Kirjallisuuden Seura\nFinnish Literature Society Strategy 2018–2022\nMemories of the Stalinist repression project (2021–2022)\nSound recording materials\nJoensuu branch collections\nFOHN Board of Directors\nHome — Arkisto — Vastaa keruisiin — Punkit tulevat!\nMuistitietokeruu puutiaisista 15.4.–30.9.2019\nPuutiaiset, tuttavallisemmin punkit, ovat olleet vahvasti esillä julkisessa keskustelussa viime vuosikymmenten ajan. Näiden pikkuruisten eläinten menneisyys Suomen alueella ulottuu kuitenkin paljon pidemmälle. Suomessa esiintyvistä puutiaisista löytyy mainintoja jo 1800-luvulla kirjoitetuista teksteistä.\nKeräämme tietoa ja kertomuksia kohtaamisista puutiaisten kanssa erityisesti 1900-luvulla. Voit kertoa vapaasti omista puutiaisiin liittyvistä muistoistasi käyttäen apuna seuraavia kysymyksiä:\nKuinka usein ja missä päin Suomea olet nähnyt puutiaisen?\nKuvaile, miten sukulaistesi ja tuttaviesi keskuudessa suhtaudutaan puutiaisiin. Onko suhtautumistapa muuttunut ajan kuluessa?\nOnko puutiainen koskaan kiinnittynyt sinuun? Oletko saanut puutiaisten levittämiä sairauksia, ja miten olet hoitanut sairautta? Oletko ottanut rokotuksen tai päättänyt jättää ottamatta – kerro miksi?\nTiedätkö, miten ihmisiin kiinnittyneihin puutiaisiin on suhtauduttu eri aikoina? Miten puutiaiset poistettiin ennen punkkipihtien yleistymistä? Aiheuttiko punkin poistaminen huolta?\nKerro, millaisiin uutisiin ja kirjoituksiin puutiaisista olet törmännyt. Missä medioissa keskustelua on käyty ja millaista se on ollut?\nMillaisissa ympäristöissä punkkien on historian saatossa oletettu eläneen? Miten ihmiset ovat eri aikoina suhtautuneet tällaisiin ympäristöihin?\nOnko puutiaisten elinympäristöissä tapahtunut mielestäsi muutoksia, ja miten arvioit niiden vaikuttaneen puutiaisten esiintymiseen? Ovatko ilmastonmuutos ja muut ympäristömuutokset mielestäsi vaikuttaneet puutiaisten esiintymiseen? Miten arvelet käyvän tulevaisuudessa?\nMihin toisiin eläimiin olet nähnyt puutiaisen kiinnittyneen? Miten muihin kuin ihmisiin kiinnittyneisiin puutiaisiin on suhtauduttu eri aikoina? Miten eläimiin, joihin punkit ovat kiinnittyneet, on suhtauduttu? Miten punkkien poistaminen muista eläimistä on tehty eri aikoina? Miten puutiaisten kiinnittymistä on pyritty ehkäisemään?\nPitäisikö puutiaisten määrää Suomessa vähentää? Miten ja miksi?\nMillaisena näet puutiaisten, ihmisten ja muiden eläinten yhteiselon tulevaisuuden Suomessa?\nKeruun järjestävät Suomalaisen Kirjallisuuden Seura ja tutkija Otto Latva. Vastaukset arkistoidaan SKS:n arkistoon. Tiedotamme keruun tuloksista keväällä 2020. Arvomme kaikkien vastaajien kesken kirjapalkintoja.\nOtamme vastaan myös valokuvia, äänitteitä, vanhempia muistelutekstejä, ja haastatteluita. Lähettämällä aineistot annat suostumuksesi niiden arkistointiin SKS:n arkistoon sekä niiden tutkimiseen ja julkaisemiseen arkiston sääntöjä noudattaen.\nLähetä kirjoituksesi 30.9.2019 mennessä\npostitse osoitteeseen Suomalaisen Kirjallisuuden Seura, arkisto, PL 259, 00171 Helsinki, merkitse kuoreen tunnus ”Puutiaiset” tai\nsähköpostin liitetiedostona osoitteeseen keruu@finlit.fi, merkitse aihekenttään tunnus ”Puutiaiset".\nTaustatiedot ovat tärkeitä aineistojen tutkimuskäytölle. Tällä lomakkeella antamasi taustatiedot yhdistetään vastaukseesi. Nimeä ja yhteystietoja kysymme vastaajien palkitsemista sekä mahdollisia lupatiedusteluja varten. Tekstin julkaiseminen tai käyttö esityksissä on mahdollista vain tekijän luvalla. Voit antaa luvan myös yhteystietojesi arkistointiin pysyvästi.\nSKS käsittelee keruuaineistoon liittyviä henkilötietoja yleishyödyllisessä arkistointitarkoituksessa henkilötietojen käsittelyä koskevan lainsäädännön sallimassa laajuudessa. Selvyyden vuoksi todetaan, että keruuaineistoon ja sen luettelointitietoihin liittyvät henkilötiedot voidaan asettaa käytettäväksi henkilötietojen käsittelyä koskevan lainsäädännön sallimassa laajuudessa.\nSKS rekisterinpitäjänä ylläpitää rekisteriä vastaajien yhteystiedoista myöhempiä, esimerkiksi tekijänoikeuksien tai käyttörajoitusten valvontaan liittyviä yhteydenottoja ja tutkimustarkoituksia varten ja noudattaa tähän liittyen omia henkilötietojen käsittelyä koskevia käytäntöjään.\nHaluan, että vastaukseni arkistoidaan nimimerkillä SKS:n arkistoon. Yhteystietojani ei säilytetä pysyvästi.\nVastaukseni saa arkistoida nimelläni SKS:n arkistoon ja yhteystietoni saa säilyttää arkistointitarkoituksiin.\nLisätietoja henkilötietojen käsittelystä: www.finlit.fi/tietosuoja


käynnistysneuvottelut: 50 parasta ruokakauppaan liittyvää liikeideaa vuodelle 2019\n8 parasta kodinturvallisuusmahdollisuutta\nHaluatko aloittaa kodinturvayrityksen ostamalla franchising? Jos KYLLÄ, tässä on 8 parasta koditurvallisuusmyyntimahdollisuutta ja niiden kustannukset. Yksityinen turvallisuusala on nopeasti kasvava ala. Tällä hetkellä Yhdysvalloissa on noin 2 miljoonaa kokopäiväistä turvallisuustyöntekijää, ja tämän määrän odotetaan kasvavan arviolta 21 prosenttia vuoteen 2020 mennessä. Maailmanlaajuise\n21 vaihetta täydellisen avustusehdotuksen kirjoittamiseksi koulutukselle\nHaluatko hakea koulutusapurahoja, mutta et tiedä miten kirjoittaa ehdotus? Jos KYLLÄ, tässä on 21 askelta avustusehdotuksen kirjoittamiseen koulutusta varten. Kun kuulemme nämä sanat, jotka on kirjoitettu artikkelin otsikkona, se voi sekoittaa sen tarkoittavan, että opiskelija kirjoittaa ehdotuksen varojen hankkimiseksi koulutuspyrkimyksensä rahoittamiseksi. Koulut\nYksityiskohtainen opas siitä, kuinka tulla toimeenpanevaksi kokiksi\nHaluatko olla pääkokki ja haluat tietää vaaditun pätevyyden? Jos KYLLÄ, tässä on yksityiskohtainen opas siitä, miten tulla toimeenpanevaksi kokiksi. Mikä on pääkokki? Pääkokki, joka tunnetaan myös nimellä pääkokki tai kokkijohtaja, suorittaa luovan ja johtavan roolin yhdistetyt tehtävät keittiössä. Pääkokki on pää ravi\nHaluatko aloittaa puiden poistopalvelun? Jos KYLLÄ, tässä on täydellinen opas puunsiirtopalveluyrityksen perustamiseen ilman rahaa ja ilman kokemusta . Okei, joten olemme toimittaneet sinulle syvällisen näytepuun poistopalvelun liiketoimintasuunnitelmalleen. Vedimme sitä myös analysoimalla ja laatimalla puunpoistopalvelumarkkinointisuunnitelman, jota tukevat toimivia sissisarkkinointiideoita puunpoistoyrityksille. Tässä\nCandy Buffet -yrityksen perustaminen kotoa\nHaluatko aloittaa karkkipöytäliiketoiminnan? Jos KYLLÄ, tässä on täydellinen opas karkkipöytäliiketoiminnan aloittamisesta ilman rahaa eikä kokemusta . Okei, joten olemme toimittaneet sinulle syvällisen näytteen karkkipurffaiden liiketoimintasuunnitelmasta. Vedimme sitä myös analysoimalla ja laatimalla makeisbuffetimarkkinointisuunnitelman tukena toimivia sissimarkkinointiideoita makeisbuffet-yrityksille. Tässä artik\nIkkunan sävytysliiketoimintasuunnitelman malli\n20 parasta myyntitilaisuutta kaupallisessa puhdistuksessa\nYksityiskohtainen opas LLC: n perustamiseen Vermontissa ja kustannuksissa\nVeden täyttöasemayrityksen perustaminen


La Elo 22, 2015 4:47 pm\nAihe: Airedalenterrierejä (Grauw)\nRe: Airedalenterrierejä (Grauw)\nKäy, eikä mikään kiire sivujen suhteen. :) Laitetaan, että syntyneet tänään!\nLa Elo 22, 2015 3:12 pm\nOk, laitetaanpas nää nyt aluille kun kerta elokuussa syntyvät. :D En muistanutkaan miten vaikeaa on keksiä nimiä koirille, joten nyt he ovat kahviteemaisia. Jos Marcia yksikään nimi ei miellytä, niin voit vapaasti keksiä vaikka oman! Grauw Basic Black Grauw Vintage Mocha Grauw Cosmic Latte Grauw Fla...\nTo Heinä 23, 2015 8:59 pm\nElokuussa syntyväksi povattuja airedalenterrierejä tarjolla! Isänä upea supermenestyjä Arrondiar Cas Magnifique (BH IPO2 vAVA vFIN TVA vGBRW-13 vUSAW-13 vFINW-13 vBELW-13 vDNKW-14 vWW-14 vISLW-15) ja emänä oma suloinen Miss You Svetdiene (BH VK1 vPSCW-13 PSCW-13 vPEUJW-13 vPITW-13) . Tämä on myös Gr...\nTi Heinä 21, 2015 6:43 pm\nAihe: Kilpailukeskus Lyveline (TULOKSIA)\nRe: Kilpailukeskus Lyveline (TULOKSIA)\nNo eit kai täs ny mitään sen kummempaa :D kunhan seuraavalla kerralla pääsis mukaan!\nTi Heinä 21, 2015 7:03 am\nYhy mun osallistumisia ei lisätty mejään, teinkö jotain väärin?\nSu Heinä 19, 2015 8:45 am\nAihe: ANOMUS koskien kilpailujen järjestämistä\nMulla herää vaan kysymys, miksi se kisa pitää hyväksyä liiton kalenteriin? Miksi siitä kilpailusta tulee vasta sitten "virallinen"? Eikö voisi heittää anomusta kilpailusta, mutta alkaa järjestää sitä vaan ajallaan, mainostella täällä tai missä ikinä ja ottaa vaan osallistujia vastaan. Mahdollisesti ...\nMa Heinä 29, 2013 8:08 pm\nUskaltaiskohan Turrilaa sitten lähteä päivittelemään uudempaan? Tietokannasta ja sivustosta varmuuskopiot talteen, ja sit vaan phpbb3 kehiin. Itellä ei oo kyllä kokemuksia foorumin upgradesta, mutta vaikuttaa aika simppeliltä? :E https://www.phpbb.com/support/documents.php?mode=install&version=3#con...\nMa Heinä 29, 2013 7:43 pm\nTästä foorumista voisi varmaan saada "aika helposti" tehtyä responsiivisen, jolloinka mitään mobiiliversiota ei tarvitsisi tehdä. Skaalautuisi päätteen tai selaimen mukaan milloin mitenkin. Mutta lienee kyllä niin monia taulukoita ja muita rakenteita, jotka tekee siitä vaikean. Pitää haeskella jos l...\nSu Huhti 07, 2013 5:24 pm\nOnko Hanna-81:lle tapahtunut jotain vai miksi näin on käynyt? No hyvä kuitenkin, että saadaan näyttely vietyä eteenpäin :)\nLa Touko 26, 2012 5:48 pm\nMä kopioin koodin sieltä muokkausmonitorista, ja tallennan wordiin, nimeän sen tiedoston sillä koiran nimellä. Näin mä teen, jos tuo html-puoli nyt heittää hanskansa tiskiin, niin ainakin on lähdekoodit tallella. Voishan sitä mennä ihan koiran omalle sivulle, ja kopioida sieltä lähdekoodin, mutta m...\nSu Joulu 04, 2011 10:05 am\nAihe: Virtuaaliharrastukseni historia\nRe: Virtuaaliharrastukseni historia\nMulla alkoi virtuaaliharrastus 2000 luvulla, olin Jippiin pikachatissa (apua, en muista sen nimeä enää, mutta siellä oli tosi söpöjä maskotteja jotka kasvoi kun vietti aikaa chatissa) ja mua pyydettiin hoitamaan Expage-kennelin Sissi collieta. Suostuin ja hoidinkin sitä kunnialla, mistä lähti sitten...\nPe Loka 21, 2011 6:33 am\nAihe: Virtuaaliset kissat\nRe: Virtuaaliset kissat\nPS. Jos rekisteröidytte Maukujiin ja kirjoitatte viestin, se ei tule heti näkyviin vaan odottaa hyväksymistä. Voi siis olla parin päivän viive niillä. Tämä on ihan vaan spämmien takia tehty.\nTi Elo 30, 2011 5:01 pm\n^ Mun kaverin koira on saanut vara-sertistä sertin, koska sertin vastaanottanut koira sai tarvittavan sertinsä edellisenä päivänä ts valioitui. Se hyöty siitä on.\nLa Touko 28, 2011 4:18 pm\nRupesin itsekin taas pelaamaan PITKÄN tauon jälkeen, olinkohan kirjautunut viimeksi 2 vuotta sitten? Kasvatan edelleen minibulleja sekä skyen terrierejä, mutta saattaa olla vähän huonot rotuvaihtoehdot, sillä ei niitä yksilöitä (aktiivisia) tunnu olevan niin kauheasti, että yksin pitää kyllä pärjätä...\nMa Touko 24, 2010 1:55 pm\nAihe: O: Irlanninsusikoiranarttu\nRe: O: Irlanninsusikoiranarttu\nOK sen pennun nimeksi tulee Rainvalley's Gwyneira :D kun en osaa päättää ja G:llä ei ala kauheasti mitään kivoja sanoja, ja tuo gift of the goddesskin on sitten niin hirmu pitkä.\ne. Queen Karma\ni. The King of Royalties\nEli näin :D. Nyt se saa luvan olla tuollainen.


Välikangas: Väätäisen erottanut kokous oli laillinen | Yle Uutiset | yle.fi\nVälikangas: Väätäisen erottanut kokous oli laillinen\nPerussuomalaisten Helsingin piirin uusi puheenjohtaja Arto Välikangas sanoo, että Väätäisen erottamista käsitellyt kokous oli kutsuttu kokoon lainvoimaisesti.\n4.9.2012 klo 16:06päivitetty 4.11.2015 klo 09:52\nPerussuomalaisten Helsingin piiri päätti erottaa puheenjohtaja Juha Väätäisen elokuussa.\nVäätäinen väittää, että kokoukset oli kutsuttu kokoon laittomasti.\nPiirin uusi puheenjohtaja Arto Välikangas sanoo kokouksia laillisiksi ja toivoo, ettei asiaa käsiteltäisi enempää julkisuudessa.\n- Minä olen puheenjohtaja.\nNäin toteaa Arto Välikangas lyhyesti, kun häneltä tiedustellaan, kumpi on Perussuomalaisten Helsingin piirin puheenjohtaja, hän vai Juha Väätäinen. Välikankaan mukaan hänet on lainmukaisesti valittu puheenjohtajaksi tämän vuoden loppuun kestävälle toimikaudelle.\nVäätäinen ei päätöstä ole sulattanut, vaan on sanonut kokousten olleen laittomasti kokoonkutsuttuja. Välikangas on toista mieltä.\n- Kokouskutsut on lähetetty kaikille, joille on pitänytkin. Kaikista kokouksista on lähetetty kutsut myös Juha Väätäiselle, paitsi piirikokouksesta, josta se sääntöjen mukaan pitää lähettää jäsenyhdistyksille. Juha Väätäinen on kyllä tiennyt, että sellainenkin kokous pidetään, sanoo Välikangas.\nKiistaa kuntavaalien järjestämisestä\nKiista sai alkunsa heinäkuun alussa kokouksesta, jossa piirin oli määrä päättää kuntavaalien vaalipäälliköstään. Kokous oli Väätäisen itsensä koolle kutsuma, vaikka hän itse oli Espanjassa. Kokous päätti valita Pertti Savirannan piirin vaalipäälliköksi kuntavaaleihin.\nArto Välikankaan mukaan tämä ei sopinut Väätäiselle. Kun Väätäinen palasi Espanjasta, hän kutsui kokoon uuden piirihallituksen kokouksen, jossa hän yritti kumota edellisen kokouksen tekemän päätöksen vaalipäälliköstä.\nMinä olen puheenjohtaja.\nVälikankaan mielestä puheenjohtajan vaihto oli tässä tilanteessa ainoa ratkaisu.\n- Tämähän oli kiireellinen asia, kun vaalit lähestyvät. Toisekseen tällainen käyttäytyminen, missä todetaan, että puheenjohtaja ei halua panna piirihallituksen päätöksiä käytäntöön, niin piirihallituksen jäsenten enemmistö totesi, että ei ole muita vaihtoehtoja kuin ryhtyä vaihtamaan puheenjohtajaa.\nVälikangas ei tahtoisi kokousten laillisuudesta rikosasiaa.\n- Toivon, että tätä asiaa ei käsiteltäisi julkisuudessa enää, mutta ilmeisesti Väätäinen haluaa tehdä tämän vaikeimman kautta.\nErottaminen tapahtui lopulta kokouksessa elokuun 13. päivänä. Asia yritettiin aluksi pitää salassa, koska kuntavaalien alla sitä ei haluttu puida julkisuudessa.\n- Toivottavasti tällä ei ole vaikutusta vaaleihin. Toivottavasti tästä lähtee viesti äänestäjille, että perussuomalaiset haluavat tehdä päätökset demokraattisesti eikä jonkun sanelemana, päättää uusi puheenjohtaja.\nVälikangas: Väätäisen erottanut kokous oli laillinen 4.9.2012\nVälikangas: Väätäisen erottaminen ei liittynyt poliittisiin linjoihin 4.9.2012\nJuha Väätäinen erotettiin perussuomalaisten piirihallituksesta 3.9.2012\nKuntavaalit 2012Juha VäätäinenPerussuomalaisetpuolueetkuntavaalitEuroskeptiset poliittiset puolueetPopulistiset puolueetkonservatiiviset puolueetsuomalaiset poliitikotoikeistopuolueet


Pakastepizzoista | MuroBBS\nViestiketju alueella 'Yleistä keskustelua' , aloittaja Chimera, 02.08.2009.\nOnko muiden mielestä aivan liikaa vaadittua, että jopa aivan niiden halvimpienkin pakastepizzapakkausten kannessa ilmoitettaisiin oikein pizzan sisältämät täytteet? Tätä tällaista on sattunut joskus aiemminkin joidenkin Rainbow-pakastepizzojen kanssa, mutta nyt rupesi kylliksi nillityttämään.\nOstin tohkeissani Lidlistä kinkku-salami-pizzaa, koska pidän kyseisistä täytteistä. Luin pakkauksen kupeesta melko tarkalleen seuraavalla tavalla: "Täytteet: kinkku ja salami." Aikani syötyäni havaitsin tuotteen sisältävän sipulia (tai sitten jotain muuta), josta taas en niinkään pidä ruoassani - etenkään sormenpään kokoisina paloina. Lisäksi seassa on varsin runsaasti jotain muutakin epämääräistä, joka saattaa olla tomaattia. En ole aivan varma tästä. Voin vaikka skannata tuon pakkauksen etiketin, jos jaksan kaivaa sen roska-astiasta.\nSaarioistenkin kinkkumikropizzassa lähes yhtä paljon paprikaa kuin itse kinkkua. Paprikakaan ei meikäläiselle pahemmin maistu ja mukavaa olisi kieltämättä tietää sekin ilman, että tiiraa tuoteselosteen läpi kauttaaltaan ja tekee tulkintoja siitä, että mikä pienellä tekstillä kirjoitetuista ainesosista on vain lisämaustetta kinkkuun/jauhelihaan/tonnikalaan ja mikä taas jopa silminnähtävän kokoisissa könteissä esiintyvä täyte. Ristoranten tonnikalapizzassa on muistaakseni melkoinen määrä valkosipulin kynsiä.\nOlisihan Kotipizza-yrittäjäkin eri veijari, mikäli laittaisi huvikseen asiakkaan tilaamaan kinkku-ananas-pizzaan pari kourallista oliiveita tai pepperoneja höysteeksi - kenties koettakseen ilahduttaa asiakasta ylimääräisestä ja maksuttomasta lisätäytteestä?\nItke lisää. Jos vaikka lopettaisit noiden paskojen syönnin tai sitten hankit itsellesi makuaistin ja opettelet syömään esimerkiksi sipulia ja paprikaa. Pelle\nIlmeisesti pizzavalmistajat tietävät mitä sinä haluat. Sinua itseäsi paremmin siis.\nTaisit maistella pyllyssäsi käynyttä peukkuasi?\nEDIT: Ettei ihan OT:ksi menisi niin... Tuli napattua lanitusevääksi pari Pirkka tonnikalapizzaa. Pizzassa (vähemmän) yllättäen olikin enemmän punasipulia kuin itse tonnikalaa.\nMaistelin tätä turhaa ketjua ja totesin sen paskan makuiseksi\nTässä asiassa olen kyllä aloittajan kanssa täysin samaa mieltä. :s\nJos et pidä sipulista ansaitset saada sitä ruokaasi tietämättäsi.\nEt pidä myöskään paprikasta, joten olet nirso.\nAnteeksi, rakas ärripurrikeksejä syönyt ystäväni. Minä kun ihan kaikessa naiiviudessani kuvittelin, että olisin universumin ainoa ihminen, joka on joskus syönyt pakastetuotteita ja pettynyt tällaiseen asiaan. Pääosin ravinto koostuu kylläkin kaikesta aivan muusta, mutta ostaessani paketin jauhelihaa, kanankoipia tai kinkkusuikaleita sieltä myös löytyy sitä eikä vaikkapa 25% tilliä tai persiljaa seasta - ellei sitä ole erikseen pakkaukseen mainittu. Kanasuikaleita on runsain eri tavoin maustettuja ja kussakin pakkauksessa se jopa mainitaan erikseen.\nKas, saimme tänne lihajalostamon työntekijän.\nMinä pidän muun muassa kovasti savulohesta (tai [insert elintarvike here]). Toivottavasti sitä löytyy jatkossa aivan vitun paljon sinun ostamistasi elintarvikkeista, ellet pidä siitä.\nItsellä tullut tämmöinen vastaan kun tuli napattua rainbow 2-pack jossa kinkku- sekä jauhelihapitsa jostain tarjouksesta tjsp. Katsoin että vihdoinkin kinkkupitsa johon ei ole tungettu ananasta (En itse ainakaan tuoteselostuksesta moista löytänyt tai kuvasta nähnyt, ehkä olen sokea) mutta olihan sitä siinä.\nTosin eipä maku muutenkaan oikeastaan mielihyvää tuonut, pakastepitsoista ainoastaan pirkka kiviuuni salami on hyvää.\nSittenhän olet aivan haltioissasi, mikäli sitä löytyy muutama nokare mango-ananas-appelsiinituoremehusta, jota ostat tuoteselosteen perusteella. Minä en kylläkään ole.\nAloituksessa mainitsemani pakkauksen sisällön söin kaikesta huolimatta lähes kokonaan ja nyt kiertää mahassakin iloisesti.\nOlen vilpittömän iloinen, mikäli joillekin maistuu kaikki, mitä kauppakassiin eksyy jopa heidän tahtomattaan.\nEdit: ja ennen kuin tässä päästään liikaa vauhtiin niin on tässä maailmassa tietenkin paljon vakavempiakin asioita joista murehtia. Tämä nyt vain on ottanut päähän jo pidemmän aikaa.\nIhan saatanan hyvä idea aloittajalla, en tajua miten tätä ei vielä ole elintarviketeollisuus tajunnut...\nSuosittelen aloittajalle ruokansa valmistamista itse kasvattamistaan raaka-aineista...\nAlkuperäinen kirjoittaja ketunhäntä kainalossa;1703473192\nEikös vain ollutkin. Näsäviisas sen sijaan on äkisti taloudellisissa ongelmissa, mikäli kohtaa näsäviisaan ravintoloitsijan ja tilaa juusto-tomaattisose-sianliha-silava-suola-chili-valkosipuli-hapettumisenesto-, säilöntä- ja väriaine-vesi-kasviöljy-oregano-chili-valkosipuli-juustokumina-sokeri-hiiva sekä mausteuutepizzan, mikäli neljän täytteen pizza maksaa vaikkapa kuusi euroa ja kukin lisätäyte aiheuttaa 50 sentin lisähinnan. Nyt ei sitten oteta huomioon murojen keskimääräistä palkkatasoa.\nMaustan lähes poikkeuksetta etenkin jauheliharuoat sipuli- tai paprikajauheella, joka on hieman eri asia kuin mainitsemani sormenpään kokoiset nokareet.\nAlkuperäinen kirjoittaja moe\nItse kasvatetuista raaka-aineista? Jos olet sitä mieltä, että mainitsemani eroavaisuudet tuotteen sisällössä ja tuoteselosteessa johtuvat raaka-aineista, on pakastepizzan valmistajan tukkukaupasta ostamien kinkkukuutioiden seassa yhtä sun toista sellaista, jota siellä ei pitäisi olla. Mistäs minä sitten laatutietoisena ja omavaraisena ruokailijana osaisin olla varma ostoksistani?\nEipä tuo nyt niin hirveästi häiritse, useimmiten myös ihan hyviä vaikka extra-aineksia olisikin. Sipuli ja paprika nyt myös sopivat melko helposti, eikä ne varmaan yhtä pääosassa ole kuin jos pitseriassa tilaa.\nKaikkia variaatioitakin on liian vaikea tehdä. Kokeilee ja oppii, tai hakee pitseriasta.\n(ja se saarioisen kinkkulätyn paprika sopii siihen erittäin hyvin)\nNiin? Mä en voi asialle mitään, jos sä et ymmärrä mitä eroa on eines- ja ravintolapizzalla. Tai einespizzalla ja jauhelihalla.\nSinne kaupan hyllyjen ääreen mahtuu kaltaistesi sipuli-ja paprikavihaajien lisäksi jos jonkin sortin ruokavammaista, jotka ei kestä sitä teurasjätettä/laktoosia/karmiinia/juustokuminaa tuotteessa. Sen takia siellä on tuoteseloste, josta kukin voi tavata, mitä siihen teolliseen pökäleeseen on ängetty. Tuoteselosteen silmäily vie toki jopa useita sekunteja, mutta onneksi se on kertaluonteinen vaiva.\nJos nyt elintarvikkeiden pakkausmerkinnöistä haluaa avautua, niin mielestäni esim. gm-ainesosien ilmoittamattajättämisvapaus on perseestä. Lisäksi heivaisin yleisluonteiset luonnehdinnat kuten väriaineet tai aromit pois (oheisessa grandiosa-luettelossa ne muuten oli, editoin ne pois) ja laittaisin tiukan eXXX-litanian sinne.\nRautalangan taivuttaminen on vaivalloista, mutta yritän silti:\nSinä (kyllä, juuri sinä) haluat syödä kanaa. Otat paketin kanaa kaupan hyllystä ja olet tyytyväinen, koska osaat suomen kieltä ja tiedät 100 % varmuudella lukeneesi pakkauksen etiketistä, että se sisältää k-a-n-a-a.\nSeuraavaksi menet kotiin ja avaat paketin. Etiketistä huolimatta ostamassasi 500 g kanapaketissa on 350 g kanaa, jokunen hyppysellinen tofua, puolikas makrilli ruotoineen, kaksi siivua mandariinia, pari teelusikallista rosmariinia sekä vehnäjauhoja. Eikö se nyt helvetti sentään ota hieman nuppiin? Vai vetäiseekö kelpo murottaja koko annoksen kenties raakana huiviinsa ja palaa yhdellä harppauksella takaisin tietokoneensa ääreen vittuilemaan muille ihmisille siitä, kuinka he ovat nirsoja?\nE: Ja nyt ei sitten puhuta mistään vitun säilöntäaineista, kuminasta tai ripauksesta timjamia. En minä niin tyhmä ole, etten tietäisi yhden sun toisen elintarvikkeen sisältävän sellaisia.\nSeuraavaksi menet kotiin ja avaat paketin. Etiketistä huolimatta ostamassasi 500 g kanapaketissa on 350 g kanaa, jokunen hyppysellinen tofua, puolikas makrilli, kaksi siivua mandariinia, pari teelusikallista rosmariinia sekä vehnäjauhoja. Eikö se nyt helvetti sentään hieman nuppiin? Vai vetäiseekö kelpo murottaja koko annoksen kenties raakana ja palaa yhdellä harppauksella takaisin tietokoneensa ääreen vittuilemaan ihmisille?\nJos ostaa valmiiksi pakatun kana fileen tai jalan. No broileria se yleensä on. Niin silti siinä 500gr pakkausessa on itse tuotetta vain 400gr tai vähemmän. Koska lisäaineet ym. jutskat kuten mausteet liemet ym. vie tilaa.\nKai sen nyt järkikin sanoo, ettei pakaste/eines pizzassa ole kuin hiukan varsinaista ainesosaa? Lisukkeena on hirveästi tomaattia, sipulia, rasvaa... ym.\nNoita erilaisia pakastepitsoja mahtuu hyllyihin vain rajallinen määrä, eikä kaupatkaan sen puoleen halua hirveästi tilata erilaisia tuotteita. Sen takia ne sitten onkin tasapaksuja, suurimmalle osalle ihmisistä hyviä komboja jotka kutakuinkin vastaavat mitä ihmiset haluavat syödä.\nOstat kasvispitsan, siihen ei varmasti extrana tule pekonia. Ostat kanapitsan, siihen tuskin tulee kinkkua. Se että mukaan heitetään näitä vähemmän huomaamattomia lisukkeita, kuten sipulia ja paprika ja vielä pienissä määrin, tekee siitä pitsasta vaan parempaa. Ja tosiaan, voihan sen sieltä takaa tarkemmin lukea tai oppia olemaan ostamatta uudestaan jos oli pahaa. On sitä ajan myötä itsellekin ne suosikit muodostunu, ja tietää mitä karttaa.\nNo nyt on kyllä hieman hämärää jo mistä täällä puhutaan. Toiset puhuvat siitä, että tuotteessa on ainesosia, joita ei ole tuoteselosteessa (joka on perseestä ja laitonta) ja toiset (käsittääkseni myös aloittaja) puhuu asiasta, että tuotteessa on ainesosia, jotka mainitaan tuoteselosteessa, mutta ei tuotteen nimessä. Ja tästä jälkimmäisestä aikaan saatua itkua on kyllä vaikeaa ymmärtää.\nKuten "ketunhäntä kainalossa" demonstroi, niin tuotteiden nimet olisivat aika mielenkiintoisia jos tosiaan kaikki valmistusaineet alettaisiin luettelemaan niissä.\nJoku tykkää tehdä kinkkupitsan paprikoilla ja joku toinen ilman. Jos haluaa tietää, mitä se pizza tarkalleen ottaen sisältää niin kysyy tekijältä (kaupanhylly-tuotteen kohdalla lukee tuoteselosteesta).\nTuoteselosteessa muuten pitäisi olla aineet määrällisessä järjestyksessä. Eli jos jos ostat tonnikalapizzan jossa on punasipulia enemmän kuin tonnikalaa, niin tuoteselosteessa punasipulin pitäisi olla ennen tonnikalaa.\nAlkuperäinen kirjoittaja hatutus\nJos ostaa valmiiksi pakatun kana fileen tai jalan. No broileria se yleensä on. Niin silti siinä 500gr pakkausessa on itse tuotetta vain 400gr tai vähemmän. Koska lisäianeet ym. jutska kuten mausteet liemet ym. vie tilaa.\nKai sen nyt järkikin sanoo, ettei pakasten pizzassa ole kuin hiukan varsinaista ainesosaa? Lisukkeena on hirveästi tomaattia, sipulia, rasvaa... ym.\nOnhan niissä toki rasvaa, gluteiinia, rypälesokeria, mausteuutteita, hapettumisenestoaineita, perunatärkkelystä, soijaproteiinia, emulgointiainetta ja suolaa. Älkää nyt minua aivan idioottina pitäkö, vaikka kieltämättä lunttasinkin tähän pakkauksen kyljestä tuoteselostetta.\nSormenpään kokoiset paprikan- tai sipulinkimpaleet kuitenkin koen vähintään sellaiseksi täytteeksi, joka olisi asiallista mainita siinä, mitä pizzan täytteiksi mainitaan. Tässä aloituksessa mainitsemassani varsinaisessa kiistakappaleessa sipulin osuus on tuoteselosteessa 7,3 % - salami sen sijaan sitä vähemmän, eli 4,5 %. Tällä periaatteella tuotteen olisi pitänyt olla kinkku-sipuli-pizza (feat. salami sivuosassa).\nTällä periaatteella tuotteen olisi pitänyt olla kinkku-sipuli-pizza (feat. salami sivuosassa).\nEikö sen olisi pitänyt olla jauho-kinkku-juusto-sipuli-pizza (nus nus ^2 )\nÄlä sitten ymmärrä, mutta mikäli niistä mainitaan jossain pienellä präntätyssä nurkassa pakkausta ja ainesosat ovat kuitenkin valehtelematta sormenpään kokoisia, on minusta aihetta valittaa. Tsekkaa edellinen postaukseni.\nJa tätä juuri haen tässä koko ajan takaa!


Tämän viikon suurin uutinen kotimaan politiikassa oli perustuslakivaliokunnan lausunto sosiaali- ja terveydenhuoltouudistusta koskevasta lakiesityksestä. Valiokunta totesi, että esitys on ristiriidassa perustuslain kanssa, eikä sitä voi käsitellä tavallisessa lainsäätämisjärjestyksessä. Tämä ei sinänsä tullut itselleni yllätyksenä.\nTämän viikon suurin uutinen kotimaan politiikassa oli perustuslakivaliokunnan lausunto sosiaali- ja terveydenhuoltouudistusta koskevasta lakiesityksestä. Valiokunta totesi, että esitys on ristiriidassa perustuslain kanssa, eikä sitä voi käsitellä tavallisessa lainsäätämisjärjestyksessä. Tämä ei sinänsä tullut itselleni yllätyksenä. Perustuslakivaliokunta kiinnitti huomiota juuri niihin samoihin seikkoihin, joita oikeusministeriö aikaisemmin korosti omassa lausunnossaan. Valiokunta toteaa, ettei esitys toteuta riittävällä tavalla perustuslain säännöksissä edellytettyä kansanvaltaisuutta. Ehdotetun viiden sote-alueen suuren koon vuoksi useimpien kuntien ja niiden asukkaiden vaikutusmahdollisuudet jäisivät varsin heikoiksi. Valiokunta totesi myös, että joihinkin kuntiin kohdistuvat kunnallisveron korotuspaineet olisivat jo niin merkittäviä, että tämä muodostuu kunnallisen verotusoikeuden, rahoitusperiaatteen sekä kuntien asukkaiden yhdenvertaisuuden kannalta perustuslain vastaiseksi.\nSote-uudistusta joudutaan siis jälleen miettimään uudelleen. Uudistuksen keskiössä pitäisi nyt olla se kaikkein olennaisin, eli yksittäisen kansalaisen oikeus hyvälaatuisiin sosiaali- ja terveydenhuollon palveluihin. Se olisi kaikkien hyvä muistaa. Tuntuu siltä, että sote-uudistuksessa on aivan liika keskitytty miettimään rakenteita ja eri organisaatiomalleja, sen sijaan, että oltaisiin mietitty palvelujen sisältöä. Toimiva sosiaali- ja terveydenhuolto on koulutuksen ohella hyvinvointiyhteiskuntamme tärkeimpiä perusasioita.\nTässä vaiheessa pitäisi mielestäni myös vakavasti harkita, että vastuu sosiaalihuollon palveluista säilyisi jatkossakin kunnilla. Kunnilla on vankka kokemus esimerkiksi perhe- ja vanhuspalveluiden järjestämisestä, paikalliset olosuhteet huomioiden.\nTässä yhteydessä haluan myös mainita omaishoitajat, joiden osalta meillä on tällä hetkellä epäreilu järjestelmä, koska omaishoitajien korvausten maksamisen kriteerit vaihtelevat eri kuntien välillä. Omaishoitajan työ on yhtä tärkeää ja arvokasta, riippumatta siitä missä kunnassa sattuu asumaan. Tämän ongelman korjaamiseksi korvaukset tulisi siirtää Kelan maksettaviksi, yhtenäisin kriteerein, jolloin järjestelmästä tulisi yhdenvertainen. Erittäin tärkeä olisi myös huolehtia omaishoitajien jaksamisesta. Siksi omaishoitajien työtä kodeissa pitäisi helpottaa niin, että he pystyvät käyttämään kolme lakisääteistä vapaapäiväänsä. Omaishoitajat ovat vapaapäivänsä todellakin ansainneet.\nSuomea pidetään usein yhtenä tietotekniikan ykkösmaista. Soten puolella kehitys kuitenkin on suurelta osin valitettavasti jäänyt paikoilleen. Poikkeuksiakin on, e-resepti on hyvä esimerkki kehityksestä. Iso ongelma on kuitenkin, että kansalainen joutuu usein itse huolehtimaan potilastietojensa siirtämisestä, esimerkiksi viemällä ne paperikopiona sairaalasta toiseen. Vuonna 2015 tämä on mielestäni uskomatonta. Siksi olisi tärkeä luoda järjestelmät joiden avulla tieto kulkee nopeasti eri sairaaloiden välillä. Tässä on viime kädessä kyse myös potilasturvallisuudesta. Olen valitettavasti saanut monilta kansalaisilta yhteydenottoja siitä, että tiedonkulku eri sairaaloiden välillä ei toimi. Tämä asia on korjattavissa, riippumatta tulevasta sote-ratkaisusta.


10.6.2020 | YouSport\nPyörä-Nurmi on vuoden Helkama-kauppias\nHelkama Velox on valinnut vuoden kauppiaaksi raumalaisen Pyörä-Nurmi-liikkeen yrittäjän Jussi Nurmen. Palkinto myönnetään vuosittain kauppiaalle, joka on onnistunut vuoden aikana esimerkillisesti kehittämään liiketoimintaansa ja asiakaskokemusta.\nPartioaittaan uusia tuotemerkkejä\nPartioaitta on ottanut verkkokaupan valikoimaan kolme uutta tuotemerkkiä. Snow Peakin, Big Agnesin ja Pelin tuotteet ovat tilausvalikoimaa, toimitusaikana noin 12 päivää. Big Agnesin kupoliteltat ovat\nSähköpyörien kauppa on käynyt erittäin kiivaana. Helkaman panostus kotimaiseen tuotantoon on osoittautunut myyntivaltiksi. Suomessa sähköpyörien myynti on viime vuosina tuplaantunut aina edelliseen vuoteen nähden. Konsultointiyhtiö\nJari Grev Haglöfsin whole sale manageriksi\nPitkään Haglöfsillä toimineelle Greville uusi kansainvälinen johtotitteli tuli kuin aikanaan faksi pääministeri Jäätteenmäelle – pyytämättä ja yllättäen. Haglöfs järjesteli organisaatiotaan uusiksi kevään aikana, kun Fredrik\nTunturi suoraviivaisti organisaatiota ja laajensi reviiriä\nAdidas mukaan suomalaisen Spinnovan listautumisantiin


Eronologia numeroina ja lyhyesti! - Uutiset ja uutiset\nEronologia numeroina ja lyhyesti!\nAvaaminen "Ekologiasta luvut ja lyhyesti".\nPeriaate on reagoida selkeästi ja yksinkertaisten ja kuvitteellisten käsitysten avulla "valtavirtaan" kysymyksiin, jotka koskevat ekologisuutta (laajimmassa merkityksessä).\nTällä hetkellä olemme vastanneet 4-kysymyksiin: polttoaineen litran energia, kasvihuonekaasujen vaikutus kasvihuoneilmiöön, ydinreaktorin teho, ydinvoimalan tuotanto ...\nPosez vos questions ou remarques sur le forum omistautunut\nPieni määrä etanolia bensiinimoottoreiden tehostamiseen →


Nettivaraosa - Volkswagen Passat 1997 - 1997 sedan 3B - Kunnostettavat ajoneuvot - Nettivaraosa\n1997 sedan 3B\nID 2378108. Ajokuntoinen kunnostettavat ajoneuvot\nVolkswagen Passat 1997 sedan 3B\nLisätiedotMYYDÄÄN osina tai pakettina, takapuskuri ja sivuhelmat murtuneet.\nTästä vähän toisenlainen passat myyntiin.\nLue lisää »MYYDÄÄN osina tai pakettina, takapuskuri ja sivuhelmat murtuneet.\n-Oranssi maalaus (lamborghini oranssi)\n-vaihdettu moottori, laturi yms yms\n-takapuskuri irti ja ottanut osumaa vähän\n-Sivuhelmat murtunut vähän ja maalausta vailla\nTosi ostaja lisätietoa puhelimitse.\nAutosta myyty etuovipahvit Vaihtuu autoon tai rahaan! Piilota »\n***** Tai paljonko pyyät kori sarjasta ja kontin luukusta? Ja kuvia taka puskurista ja sarjan mukaan tulevista\n***** vastasi Auto myydään mielellään pakettina, takapuskuri ja sivuhelmat ovat rikkinäiset osittain.\n***** Mikä koko autolle viimeinen hinta ja millon leimattu ja kulkeeko omin voimin ja kuuluuko popit kauppaan ja ovipahvit tallessa ja alut?\n***** vastasi 1500€ koko setti, ovipahvit lähtee myyntiin ja aluvanteet erikseen kaupaksi, kesärenkaiden kanssa 1900€ ja saat speiserit matkaan. Popit ei kuulu kauppaan\nSoita: 1000 € Volkswagen Passat Nettivaraosa ID 2378108 Hakutulokset


Koulujen ongelmista tuli vaaliriitoja - Kotimaa - Uutiset - MTV.fi\nKoulujen ongelmista tuli vaaliriitoja\nKotimaa Julkaistu 31.01.2011 13:09 (Päivitetty 31.01.2011 13:12)\nPuolueet haluavat kutistaa koulujen ryhmäkokoja. Kuva: Lehtikuva Lehtikuva\nOpetusalan epäkohtiin luvataan nyt huomattavia parannuksia. Seuraavaan hallitusohjelmaan voi sisältyä leikkausten loppuminen, luokkien ryhmäkoon pienentäminen ja varhaiskasvatuksen siirtäminen sosiaalipuolelta opetusministeriön alaisuuteen.\nLupauksia annettiin lauantaina Opetusalan ammattijärjestö OAJ:n järjestämässä keskustelutilaisuudessa Helsingin Messukeskuksessa.\nValtiovarainministeri Jyrki Katainen (kok.) varoi antamasta katteettomia lupauksia siitä, voidaanko määrärahoja lisätä. Opetuksen taso tulisi turvata byrokratiaa karsimalla ja rakenteita muuttamalla.\nMyös pääministeri Mari Kiviniemi (kesk.) sanoi, ettei määrärahojen korotuksesta voida antaa lupauksia.\nVaikka kaikki puolueet kilvan kannattavat opetuksen kehittämistä ja kaikkia muita hyviä asioita, erojakin löytyy.\nOppositio vaatii kuria kuntiin\nKeskustelua nostattivat suuret ryhmäkoot. Varsin yleisesti hyväksyttiin ryhmäkokojen supistaminen peruskoulun alemmilla luokilla 20:een ja ylemmillä 25:een.\nEroa syntyi siitä, tulisiko rajoituksia toteuttaa lailla tai asetuksella. Usea panelisti epäili, että kunnat eivät vapaaehtoisesti käytä opetukseen siihen suunnattuja rahoja, minkä vuoksi luokissa voi olla 35 oppilasta.\nUseat oppositiopuolueiden edustajat vaativat opetukselle korvamerkittyä rahaa.\nMuun muassa SDP, vasemmistoliitto ja kristillisdemokraatit kannattavat ryhmäkoon rajoittamista lailla tai asetuksella. Kiviniemi ja Katainen eivät sitä kannattaneet.\nKinaa opettajien pätevyydestä\nKiistaa syntyi myös siitä, voidaanko opettajien pätevyystasoa laskea. Muut puolueet tulkitsivat, että kokoomus ja keskusta olisivat tähän valmiita. He viittasivat hallituksen päätökseen alentaa ammatillisen opetuksen vaatimustasoa. Kunnat säästävät huomattavasti palkkaamalla epäpäteviä opettajia.\nKiviniemi torjui syytökset.\n- Ammatillisen koulutuksen osalta kyse oli sellaisista taidoista, joita saa nimenomaan työelämän puolella. Kyse ei ollut yleissivistävistä aineista. Missään tapauksessa tämän ajattelutavan ei pidäkään laajentua muille alueille.\n- Päätös kertoo hallituspuolueiden asennoitumisesta ammatillista koulutusta kohtaan, arvioi opettajataustainen SDP:n puheenjohtaja Jutta Urpilainen.\nTasokursseja ei tarvita\nJyrki Katainen tuki perussuomalaisten edustajan Pekka Sinisalon kritiikkiä siitä, että nykyinen järjestelmää tasapäistää oppilaita.\nKatainen katsoi, että tasokursseille ei ole tarvetta, mutta erilaisuutta tulisi arvostaa enemmän.\n- On tunnustettava, että jokainen lapsi on erilainen. Toiset oppivat ja paremmin ja heidän osaamistaan pitää arvostaa, ja toiset tarvitsevat erityistä tukea.\nVasemmistoliiton puheenjohtaja Paavo Arhinmäki korosti, että sekä suomalainen tasa-arvo että menestys pisa-tutkimuksissa perustuvat peruskouluun.\nBjarne Kallis jättää eduskunnan Anttila: Ruoka kallistuu - keinottelijat hakevat pikavoittoja


Huhtikuun raksatapahtumat - Sisustus ja Sepustus\nKesäinen Kööpenhamina →\nHuhtikuun raksatapahtumista ei taas oikein kivoja kuvia saanut, joten aloitetaanpa tällä tulppaanikimppukuvalla tämä tarina. Tämä taitaakin olla viimeinen sisustuskuva meidän nykyisestä kodista, sillä talokaupat on nyt eilen tehty ja uudet asukkaat muuttavat taloon toukokuun lopussa. Melkoinen muuttorumba on siis pikkuhiljaa käynnistynyt fb-kirpputorin ja paikallisen itsepalvelukirppiksen; Tositorin avulla. Yläkerta alkaa olla lähes tyhjennetty. Emme tosiaan saa vielä uutta taloa ihan valmiiksi, mutta onneksi pojan kaksiosta lähti juuri vuokralainen ja pääsemme sinne muuttamaan. Varmaan vielä lähes pari kuukautta menee ennenkuin uusi talo saadaan asumiskuntoon. Saamme talon makuuhuoneet kuitenkin sen verran valmiiksi, että sinne voi uuteen kotiin siirrettävät tavarat viedä odottamaan muuttoa. Autotallia tehdään nyt kovaa kyytiä valmiiksi, jotta tallin tavarat voidaan suoraan sinne siirtää. Sitä on nyt villoitettu ja levytetty. Sisällä on kaikki pinnat maalattu ja sisäkattolevyt asennettu. Tummaa Deco Gray 1948 harmaata sopivassa suhteessa Tikkurilan Talvi-valkoisen kanssa. Valokuvatapetti vierashuoneeseen on tilattu ja eiköhän se tällä viikolla tule perille ja josko sen viikonlopun aikana saisin seinään laitettua. Meidän oman makuuhuoneen tapetti on vielä vähän harkinnassa, joten sitä en vielä tilannut. Paljon on siis vielä tehtävää, mutta toisaalta mitään kiirettä ei ole. Hiljaa hyvä tulee ;)\n4 Responses to “Huhtikuun raksatapahtumat”\nVoi onpa jännää, mutta eikö samalla myös haikeaa? Ainakin mun tulee ikävä teidän ihanaa entistä taloa :( Kuitenkin on hyvä mennä kohti uutta ja saada koti, joka sopii nykyiseen elämäntilanteeseenne. Onnellista muuttoa!\nKyllä varmaan itku tulee kun tämän kodin ovet sulkee :( Mutta kyllä uutta kohtikin on kiva mennä. Talot ja tavarat ovat materiaa ja tärkeintä on, että rakkaat ihmiset rinnalla ovat pysyvää <3\nWau,uskomattoman nopeaa toimintaa!Ja onnittelut talokaupoista.


Vexi Salmi tuo taidettaan Hämeenlinnaan lokakuussa – Hämeen Sanomat\nVexi Salmi tuo taidettaan Hämeenlinnaan lokakuussa\n1.8.2017 00:00 Päivitetty 29.5.2020 21:48\nHämeenlinnan Taidemuseo pitää lokakuussa taiteilija Vexi Salmen kokoelmista noin 60 teoksen saksalaista ekspressionismia käsittävän näyttelyn.\n– Olen ostanut sitä eräästä düsseldorfilaisesta galleriasta. Suuri osa teoksista on ollut taiteilijasukujen hallussa tai ainakin teosten aikaisemmat omistajat tunnetaan hyvin.\nHitler julisti 1930-luvulla ekspressionismin ja muutkin uudet suuntaukset rappiotaiteeksi ja ne joutuivat kansallissosialistien epäsuosioon. Onneksi ajattelevat ihmiset piilottivat töitä ja niitä paljastuu yhä esimerkiksi rakennusten vinteiltä.\nKodissaan Helsingin Punavuoressa Salmella on toistasataa taulua, kymmenittäin veistoksia ja tuhansia kirjoja.\nMonet ekspressionistit, jotka tuolloin olivat taidekoulujen opettajia, menettivät työnsä ja joutuivat näyttelykieltoon.\nSalmi on kerännyt taidetta aktiivisesti 30 vuotta. Hämeenlinnan Taidemuseon kokoelmissa on 700–800 teosta.\n– En valitse taidetta, se valitsee minut, sanoo Salmi.\nSalmen taide on pääosin modernia ja nykytaidetta.\n– Vanha taide on kallista ja lähinnä huutokauppatavaraa, eikä minulla ole niihin summiin varaa. Euroopan vanhaan taiteeseen vaikutti paljon roomalaiskatolinen kirkko. Se kuvasto ei puhuttele minua. Hinta ei ole ensimmäinen kriteeri ostoksille. Minua viehättävät viiva ja väri.\nSalmi on testamentannut kaikki teokset museolle.\n– En halua että museoon varattaisiin jonkinlainen pyhättö juuri minun töilleni. Ne ovat siellä varastossa ja museo voi laittaa taulujani esille vähän kerrassaan ja lainata niitä muillekin museoille.\nSalmi on kolunnut koti- ja ulkomaan gallerioita ja museonäyttelyitä kolme vuosikymmentä.\n– Itsetuntemus on kasvanut. Jos päädyn toistamiseen saman taulun eteen, tiedän että peli on menetetty. Vaikka olisin päättänyt, etten enää osta, on ne rahat vain jostain kaivettava.\n– En osta taidetta sijoitusmielessä tai rahan takia, vaan vaaliakseni sitä. En tiedä mikä on kokoelmani arvo enkä ole nähnyt sitä tarpeelliseksi edes pohtia.\nVexi Salmen taiteen tuntemus on peräisin itseopiskelusta.\n– Minulla on yli 3 000 taidekirjan kokoelma, ja saksalaisen taiteen kirjamäärä lienee maan suurin.\nTaidekirjallisuuden ohella Salmella on hyllyissään tuhansia kirjoja proosaa ja muuta kaunokirjallisuutta.\n– Rakastan tietoa ja kauneutta ympärilläni.\nSalmi muistaa käyneensä kirjastossa lainaamistarkoituksessa vain kerran elämässään.\n– Joskus pikkupoikana Hämeenlinnassa lainasin Väinö Riikkilän Pertsa ja Kilu -kirjan enkä ollut hennoa palauttaa takaisin. Sen jälkeen päätin, etten enää lainaa vaan ostan aina oman kirjan.\nSalmi lähti Hämeenlinnasta 27-vuotiaana vuonna 1969. Hän sai ensikipinän taiteeseen juuri ennen muuttoaan Helsinkiin.\n– Muistaakseni vuonna 1969 istuimme iltaa Ravintola Hälläpyörässä Taidemuseon intendentti Taisto Ahtolan ja muutaman muun paikallisen taiteentuntijan kanssa. Ahtola kehotti minua käymään Taidemuseossa. Tein työtä käskettyä ja sain siitä uuden kipinän taiteeseen. Se on suurin syy, miksi testamenttasin kokoelmani nimenomaan Hämeenlinnan Taidemuseolle.